U organizaciji Ministarstva vanjskih poslova Bosne i Hercegovine održan sastanak ministara vanjskih poslova Zapadnog Balkana\nMinistarstvo vanjskih poslova Bosne i Hercegovine bilo je 16. marta 2018. godine domaćin sastanka ministara vanjskih poslova Zapadnog Balkana u Sarajevu.\nTeme ministarskog sastanka bile su Strategija za „vjerodostojnu perspektivu proširenja i jačanje angažmana Evropske unije sa Zapadnim Balkanom“, implementacija rezultata Samita u Trstu i priprema za samite o Zapadnom Balkanu u Sofiji i Londonu.\nNakon sastanka ministara vanjskih poslova održana je konferencija za medije na kojoj se prisutnim obratio ministar vanjskih poslova BiH Igor Crnadak, zamjenica premijera i ministrica vanjskih poslova Republike Bugarske Ekatarina Zaharieva i generalni direktor direkcije Evropske komisije za susjedstvo i pregovore o proširenju Christian Danielsson.\nNa konferenciji za medije ministar Crnadak izrazio je zadovoljstvo što je sastanak ministara Zapadnog Balkana po prvi put održan u Bosni i Hercegovini te napomenuo je da su tokom sastanka razgovarali o odnosu u regionu i budućim aktivnostima. Istaknuo je da je posebno važno nastaviti raditi na što boljim odnosima u regionu sa što više konkretnih projekata koji će biti od koristi građanima. Također je bilo govora o pripremi Samita u Sofiji koji će biti održan u maju o.g, te su istaknuta velika očekivanja od Samita. Upoznao je prisutne da se na sastanku također razgovaralo i o Samitu u okviru Berlinskog procesa u Londonu u julu o.g. te rekao da su učesnici sastanka saglasni da se u nastavku Berlinskog procesa fokusira na konkretne projekte u području infrastrukture, jačanja ekonomije, potpori malim i srednjim preduzećima, kao i povezanosti gradova u regionu. Osvrnuo se i na objavljenju Strategiju za Zapadni Balkan napomenuvši da je ona poticaj regionu i potvrda opredjeljenja Evropske unije da Zapadni Balkan bude njen sastavni dio. Također je napomenuo važnost 6 inicijativa sadržanih u Strategiji istaknuvši da su najvažnije od njih na prvom mjestu, a to je borba protiv korupcije i vladavina prava.\nZamjenica premijera i ministrica vanjskih poslova Republike Bugarske Ekatarina Zaharieva napomenula je da su tokom sastanka date mnoge ideje za Samit u Bugarskoj koji se održava 15 godina nakon Samita u Solunu. Istaknula je zadovoljstvo što je evropska perspektiva, kao i povezanost regiona postali najvažnijiji prioriteti. Napomenula je da je važno da se nakon organizovanih foruma urade konkretni koraci i realizuju inicijative koji su vidljive i od koristi građanima. Ministrica Zaharieva istaknula je da se saradnja na forumima i povezivanju ne odnosi samo na povezanost u infrastrukturi već i na fizičku povezanost u smislu povezanosti ljudi, biznisa, programa za mlade, kao i na projekte koji približavaju ekonomiju regiona ekonomiji Evropske unije. U tom smislu naglasila je važnost izgradnje mostova među ljudima koji će doprinijeti miru, stabilnosti i sigurnosti. Osvrćući se na objavljenu Strategiju za Zapadni Balkan istaknula je da je Strategija vrlo konkretna, te da sadrži konkretne\nprijedloge u 6 inicijativa za Zapadni Balkan. Čestitala je BiH predaju odgovora na Upitnik Evropske komisije, te naglasila da će fokus Samita u Sofiji biti učvršćivanje i obnova evropske perspektive za Zapadni Balkan.\nGeneralni direktor direkcije Evropske komisije za susjedstvo i pregovore o proširenju Christian Danielsson istaknuo je da se sastanak ministara vanjskih poslova Zapadnog Balkana održao u važnom trenutku jer se Zapadni Balkan nalazi na samom vrhu agende Evropske unije. Napomenuo je da je sastanak održan u kontekstu Strategije EU u kojoj je jasna perspektiva Zapadnog Balkana da bude dio EU, te da su pravila vrlo jasna i ista za sve. Rekao je da je u Strategiji naglašeno što treba učiniti da bi se postigao napredak u procesu pristupanja naglasivši važnost reformi vladavine prava, ekonomiju i pomirenja.


Izvor: B92, 22.Jan.2021, 21:43\nDenis Bećirić, advokat devojaka koje su prijavile Miku Aleksića za zlostavljanje, kaže za RTS da je teško savetovati devojke koje se odlučuju da progovore.\nTo je odluka lične prirode, ali je ovo pravi trenutak da neko iz sebe izbaci nešto što ga muči. Ako neko ima neka saznanja i ako ga nešto tako muči i ako je nešto tako doživeo, pravi je trenutak da to sada prijavi, poručuje Bećirić.\nU Višem tužilaštvu u Beogradu prekinuto je saslušanje treće devojke >> Pročitaj celu vest na sajtu B92 << koja je davala iskaz zbog optužbi za silovanje protiv profesora glume Miroslava Aleksića. Aleksićev branilac tražio je izuzeće zamenika tužioca.\nAdvokat Denis Bećirić kaže da je taj zahtev procesna mogućnost branioca, koju je on iskoristio danas, prenosi RTS.\n"Po zahtevu se već odlučilo, postupak je nastavljen i ja dalje o tome ne bih mogao da govorim zbog zabrane koju je doneo tužilac da se iznose informacije vezane za ovaj postupak", dodao je Bećirić.\n"Generalno kada imate kao svedoka oštećenog koji je žrtva nasilja, konkretno ovde je žrtva seksualnog nasilja, u takvoj situaciji je potpuno prirodno da se takva osoba i takav svedok oseća u najmanju ruku neprijatno kada mora pred nepoznatim ljudima da iznosi svoje intimne neke stvari i da priča o onome što bi želeo da zaboravi", rekao je Bećirić.\n"Tako da je potrebno strpljenje i potrebno je saslušati sve što takva osoba treba da kaže, to je za tu osobu vrlo traumatično i takva saslušanja se značajno razliku od saslušanja nekog svedoka koji je očevidac saobraćajne nesreće i koga možete da prekinete u svakom trenutku i da ga vratite na ono što je bitno za pretres", dodao je advokat.\n"Potrebno je iskustvo onoga ko vodi postupak, u konkretnom slučaju mislim da zamenica koja ovo radi to radi profesionalno i dobro, jer morate da procenite situaciju, da ne prekinete nekog kada krene da priča, jer to može da dovede do toga da se on zatvori i da ne kaže ono što je hteo da kaže i što je jako bitno", naglasio je Bećirić.\n"Tako da je jako bitno da od tih svedoka dobijete maksimalno, da raščistite krivično-pravnu stvar o kojoj je reč", rekao je on.\nGovoreći o tome da li postoji mogućnost da ove devojke dobiju status posebno osetljivog svedoka, advokat kaže da je to pravni institut koji kod nas postoji nekih desetak godina.\n"U ovom konkretnom slučaju vrlo verovatno ćemo tražiti takav status makar za jednu od oštećenih koja je maloletna i verujem da će tužilaštvo koje u ovom trenutku vodi postupak i koji je organ koji odlučuje o tome zahtevu da usvoji to", rekao je advokat.\n"Druga važna stvar, ta osoba koja se proglasi za posebno osetljivog svedoka ima pravo da u postupku koristi usluge psihologa, da joj pomogne da prevaziđe to što je muči. I treća stvar, ukoliko se ta osoba ne oseća dovoljno lagodno da može da pred braniocem okrivljenog, pred tužiocem, pred advokatima i svima koji učestvuju u postupku da iznese ono što želi da kaže, ima mogućnost da to uradi iz neke druge prostorije, pa čak i iz svog stana ako za to postoje tehničke mogućnosti", naveo je advokat.\n"To je neko suočenje koje će sigurno, ukoliko nemaju status posebnog svedoka, morati da dožive i prežive na neki način, jer na glavnom pretresu okrivljeni je prisutan u sudnici i svedok svoje izlaganje iznosi pred njim, on čak ima pravo i da postavi pitanje", rekao je Bećirić.\n"Drugo je procesna radnja suočenja, gde tužilac ili sudija koji kasnije bude sudio, ukoliko se razlikuju drastično izkazi svedoka i okrivljenog i ukoliko je to organu koji vodi postupak neophodno da proceni ko od njih govori istinu, može da izvede procesnu radnju suočenja koja se ogleda u tome da se okrivljeni i svedok postave licem jedan prema drugom i da im se onda prepusti da probaju da to u čemu se ne slažu rasprave", dodao je on.\nNa pitanje postoji li mogućnost da se ijednoj od ovih devojaka to desi, advokat kaže da iskreno misli da ne postoji.\n"Suočenje u ovom smislu kao procesna radnja je retka situacija, u situaciji kada je svedok proglašen za posebno osetiljvog čak mnogo ređe, ne znam da li se ikada dogodilo da se vrši suočenje. O tome odlučuje sudija i njegovo tešenje je takvo da na to nema pravo žalbe. Tako da je na sudu da to odluči, a ja verujem da se sud ne bi odlučio za tako nešto", rekao je advokat.\nOdgovarajući na pitanje da li je moguće dokazati delo silovanja posle toliko godina, Bećirić kaže „Apsolutno, da".\n"Smatram da jeste moguće dokazati silovanje posle osam godina, kao i posle tri godine, kao i posle šest meseci. Ukoliko mi nemamo neki materijalni trag, kao što u ovom slučaju ne verujem da ćemo imati, za sada mislim da ga nemamo, što je često u situaciji silovanja gde imate reč protiv reči, po meni je svejedno da li se ta osoba odlučila posle mesec dana ili tri godine, ako delo nije zastarelo i može da se dokaže i veruje osobi koja je prijavila, ne vidim razloga zašto se ne bi dokazalo", rekao je Bećirić.\n"Ono što ja smatram kao neko ko nije žrtva nasilja, ali sam se susretao u radu često sa tim, ovo je pravi trenutak da neko iz sebe izbaci nešto što ga muči, jer ako to ne uradi sada, mislim da će mu biti mnogo neprijatno u životu da se sa tim suočava i da ga to na neki način truje", rekao je on.\n"Jeste neprijatno se pojaviti u sudu, ali po meni je ovo pravi trenutak da ako neko ima neka saznanja i ako ga nešto takvo muči i ako je nešto takvo doživeo, pravi je trenutak da to sada uradi", zaključio je advokat Bećirić.\nBlic: Prekinuto saslušanje treće devojke, advokat Mike Aleksića tražio izuzeće tužioca\nB92: Prekinuto saslušanje treće devojke u slučaju protiv Miroslava Aleksića\nN1 televizija: Novosti: Prekinuto saslušanje treće devojke u slučaju Mike Aleksića\nSrbijaDanas.com: ODBIJEN ZAHTEV MIKINOG ADVOKATA: Završeno saslušanje treće devojke koja je optužila Aleksića za silovanje


U Italiji danas najmanji broj umrlih i zaraženih od uvođenja mera - Blok vesti\nNaslovna Iz minuta u minut U Italiji danas najmanji broj umrlih i zaraženih od uvođenja mera\nU Italiji danas najmanji broj umrlih i zaraženih od uvođenja mera\nDobre vesti danas stižu i iz Italije i iz Španije. Italija je u prethodna 24 časa zabeležila najmanji dnevni rast broja i umrlih i zaraženih koronavirusom od uvođenja zabrane kretanja u celoj zemlji, objavile su vlasti. Španija je prijavila 59 novih smrtnih slučajeva od korona virusa, što je najmanji broj umrlih na dnevnom novou u prethodna dva meseca.\nPrema zvaničnim podacima objavljenim večeras, u prethodna 24 časa u Italiji umrlo je još 99 osoba zaraženih korona virusom, najmanje od 9. marta na dnevnom nivou.\nU istom periodu zaraza je potvrđena kod još 451 osobe, što je najmanji dnevni broj novoobolelih u Italiji od 2. marta.\nZaraza korona virusom potvrđena je u Italiji kod više od 225.000 ljudi, od kojih je umrlo 32.007 osoba.\nPretpostavlja se da je stvaran broj umrlih od bolesti kovid-19 znatno veći od zvaničnog, jer mnogi umrli u domovima za stare ili kod kuće nisu bili testirani.\nItalija od 4. maja, posle osam nedelja, postepeno popušta zabrane i ograničenja uvedena zbog pandemije.\nOd danas Italijani mogu da sede u kafićima i restoranima, da kupuju u svim prodavnicama i da idu u crkvu na misu.\nIpak, oni pre juna neće smeti da putuju van svog regiona, osim zbog posla i drugih neophodnih stvari.\nUkupan broj umrlih u jednoj od najpogodjenijih evropskih zemalja – Španiji je 27.709, dok je inficirano 231.606, sa 285 novoobolelih u odnosu na prethodni dan.\nŠef kriznog štaba španske zdravstvene službe Fernando Simon, ocenio je najnovije podatke „vrlo dobrim vestima“.\n„Cilj više nije znati ukupan broj zaraženih, već otkriti što je moguće ranije nove slučajeve gde god se pojave“, rekao je Simon.\nOn je dodao da se vremenski razmak između infekcija i dijagnoze skratio i da sada veći broj ljudi bude izlečen jer je i proces lečenja napredovao.\nDanas su širom Španije počele da rade prodavnice, dok regioni postepeno idu prema onome što vlasti označavaju kao „novu normalnost“.\nNajteže pogodjeni regioni oko Barselone i Madrida napreduju sporije od ostatka Španije.\nZaraza koronavirusom potvrđena je širom sveta kod više od 4.850.000 ljudi, od kojih je umrlo više od 318.000.\nPrethodni tekstInsajder debata: Za odlaganje izbora potrebno je ponovo uvesti vanredno stanje ili usvojiti leks specijalis (VIDEO)\nSledeći tekstKOLIKO JE OPASNO IMATI JAVNI PROFIL? Svi koji su razvili BIZNIS na Instagramu se plaše OVOGA!


Ovo je najverovatniji ishod italijanske trke za LŠ, bez obzira na sve, videćemo "bejbi" Milan! - Sportske.net\nOvo je najverovatniji ishod italijanske trke za LŠ, bez obzira na sve, videćemo "bejbi" Milan!\nKako stoje stvari, uz Inter, četvrti putnik će verovatno biti još jedan klub iz Lombardije, ali ne iz Milana. Kakve će to posledice ostaviti na "Rosonere"? Ovo je plan...\nZvanično! Ode legenda, Roma neće biti njegov jedini klub!Deki među legendama, Stanković uveden u Kuću slavnihSerija A - Inter bez greške na Meaci, pali "Leteći magarci", Liga šampiona sve bliža!Ovo je Gatuzova sudbina!"Pevci" ubeđuju Poketina dolaskom otkrovenja iz Rima?\nMilan se i dalje nada Ligi šampiona, potrebno je da dobiju poslednje dve utakmice, ali i da Juve zaustavi Atalantu za vikend na proslavi titule u Bergamu, tačnije da dobije meč.\nU slučaju istog broja bodova sa Atalantom i Romom, da svi timovi završe na koti 68, Milan ide u Ligu šampiona, ima bolji međusobni skor i od komšija iz Bergama i od Rimljana.\nAli, sa druge strane, ništa ne zavisi od njih, navijači su skeptični da će Juventus igrati maksimalno, prosto, oni su već nekoliko nedelja na odmoru, motiv Atalante je jači, a i bod im sasvim odgovara, pobeda u poslednjem kolu protiv nezainteresovanog Sasuola ih vodi u Ligu šampiona.\nInter, čak i da izgubi u Napulju sledeće nedelje, dočekuje Empoli kod kuće, istina je da bi gosti mogli da se bore za goli život u toj poslednjoj utakmici, ali ipak se čini da je Inter blizu plasmana u elitu.\nSpreman je plan, ako Milan ostane van top 4, podmladiće ekipu, naime, videćemo "bejbi varijantu", nijedan igrač neće biti stariji od 25 godina.\nOd pojačanja stigli bi San Maksimin iz Nice, Sensi iz Sasuola i eventulno Everton iz Gremija, za koga Brazilci traže ogroman novac.\nMilan bi i dalje bio pod nadzorom UEFA i FFP mač im vidi nad glavom, morali bi da prodaju neke od starijih fudbalera. Prvi na listi je Suso, klub će napustiti verovatno i Bilja, Musakio, Zapata, odlaze Montolivo, Bertolaći,Borini, Bonaventra.\nU stvari jedini sigurni su Donaruma, Romanjoli, povređeni Kaldara, Kutrone, Pjontek, povređeni Kaldara, verovatno i Kesi. Čalhanoglu bi mogao da ostane, ako ne bude prave ponude, Konti je siguran, a jedini od starijih fudbalera (uslovno) koji je treba da brine za mesto je Rikardo Rodrigez.\nKoliko će Milan imati novca, ako ostane bez Lige šampiona?\nNe više od pedesetak, plus eventualno neki novac od prodaje, mada malo igrača može da unese u kasu neki veliki novac. Očekuje se da Andre Silva bude otkupljen od Sevilje ili Vulverhemptona, no sve ukazuje da će to biti skromno leto i da će u prvom planu biti finansije.\nGatuzova sudbina se zna, odlazi, a neko od italijanskih trenera, tipa Di Frančesko ili Đampaolo bi mogao da sedne na klupu.


Ministarstvo kulture pozdravilo ostavku Pavlovića\nBEOGRAD - Ministarstvo kulture i informisanja pozdravilo je odluku predsednika Upravnog odbora Narodnog pozorišta Radoslava Pavlovića da podnese ostavku na tu funkciju ali žali što ona potvrđuje da UO ni u trećem pokušaju nije uspeo da sprovede transparentan i stručan konkurs za novog upravnika te važne institucije kulture.\nU današnjem saopštenju za javnost Ministarstvo kulture i informisanja ističe da je procedura predlaganja novog upravnika Narodnog pozorišta izašla iz institucionalnog okvira i postala predmet različitih medijskih i drugih pritisaka.\nTo između ostalog potvrđuje i to što je Pavlović o svojoj ostavci pre obavestio javnost nego Vladu Srbije, koja ga je imenovala, kao i to što su o njegovom sprečavanju da pristupi podacima o finansijskom poslovanju i broju zaposlenih u Narodnom pozorištu pre obavešteni mediji nego nadležne službe, navodi se u saopštenju.\nMinistarstvo je pozvalo i ostale članove UO i vršioca dužnosti upravnika Narodnog pozorišta da slede primer Pavlovića i podnesu ostavke na svoje funkcije jer smatra da je to neophodan uslov kako bi se procedura izbora vratila u institucije kulture.\nU saopštenju Ministarstva istaknuto je da analiziraju rad svih upravnih odbora u ustanovama kulture, koje su u proceduri za izbor direktora u upravnika i da će uskoro izneti ocenu njihovog rada.\nMinistarstvo upozorava upravne odbore da je osnovni cilj njihovog rada uspeh institucije koju predstavljaju, i da merilo tog uspeha nikako neće biti aplauz koji će dobiti u pojedinim partijama niti divljenje na slavskim večerama, koje ne mogu da budu mesta gde se odlučuje o budućnosti srpskih institucija kulture.\nPavlović je tokom vikenda podneo ostavku iz, kako je rekao Tanjugu, više razloga, uključujući zastrašivanje članova UO u procesu izbora upravnika nacionalnog teatra.


Fondacija Đoković i Beogradski maraton organizuju Šetnju zadovoljstva, za dobrobit porodice\nNovak Đoković Fondacija i Beogradski maraton najavili su dugoročnu stratešku saradnju povodom 35. izdanja najmasovnijeg međunarodnog sportskog događaja u Srbiji. Ove godine, Fondacija našeg najuspešnijeg sportiste svih vremena učestvovala je u Šetnji zadovoljstva na Međunarodni dan porodice 15. maj – ujedno i dan održavanja maratona – čime je potvrđena posvećenost porodici kao stubu društva i centralnoj temi njihovog partnerstva. Slogan ovogodišnje manifestacije - „Prijateljstvo na duge staze“ – odslikava deljenje istih vrednosti Novak Đoković Fondacije i Beogradskog maratona, čiji je predani rad na afirmaciji uloge porodice i njenih vrednosti oličen kroz tri noseća motiva – „Znanje, zdravlje, edukacija“. Posebna pažnja za ciljeve društvene solidarnosti i saradnje i ove godine je izražena kroz učešće osoba sa invaliditetom i brojnih poznatih ličnosti u Šetnji zadovoljstva, prilikom čega su učesnici nosili prigodno obeležene majice Beogradskog maratona.\nDruštveno-odgovorni karakter Beogradskog maratona se i ove godine manifestovao kroz programe društvene solidarnosti i zaštite životne sredine, bavljenje fizičkom aktivnošću uz stručne savete iz oblasti medicine i humanitarni rad – gde je Šetnja zadovoljstva od 2.5 km kroz koju je ostvarena saradnja sa Novak Đoković Fondacijom bila jedna od pet održanih disciplina ovogodišnjeg programa Maratona.\n„Novak Đoković Fondacija, kao organizacija čiji je osnivač višestruki najbolji sportista sveta, gaji veliko poštovanje prema Beogradskom maratonu, instituciji sporta, zdravlja, humanosti i društveno-korisnog uticaja koja već 35 godina dovodi svet u Srbiju i predstavlja je na najlepši mogući način. Partnerstvo sa Beogradskim maratonom za nas predstavlja inspiraciju i izuzetnu čast – i veoma nam je drago što se on ove godine održao na Međunarodni dan porodice, koja predstavlja stub stabilnosti, pravilnog opstanka i razvoja svakog zdravog društva“, istakla je Maja Kremić, Nacionalna direktorka Fondacije. „Mi u Novak Đoković Fondaciji verujemo da obrazovanje i znanje treba da budu univerzalna i svima dostupna društvena dobra, jer ona ruše sve prepreke i razlike među ljudima i dozvoljavaju deci da sanjaju velike snove!“ zaključila je direktorka Kremić.\nPrvi Beogradski maraton održan je u maju 1988. godine i jedan je od najstarijih međunarodnih tradicionalnih događaja u Srbiji. Kao događaj od posebnog značaja za grad Beograd, Beogradski maraton je i najveći, najmasovniji i najznačajniji tradicionalni sportski događaj u našoj zemlji – i zbog toga visoko nagrađivan i priznat od strane domaće i strane stručne i profesionalne javnosti i najvažnijih referentnih stranih institucija. Izuzetno je značajno, a takođe i veliko priznanje, da će 35. Beogradski maraton biti i kvalifikacioni maraton za Svetsko prvenstvo u Master kategorijama 2023. godine, u okviru World Marathon Majors Serije – kojoj pripadaju najveći svetski maratoni u Njujorku, Čikagu, Bostonu, Londonu, Berlinu i Tokiju.\n“Ponosni smo što smo u ovoj važnoj godini za budućnost Beogradskog maratona ostvarili saradnju sa Novak Đoković Fondacijom čiji je osnivač jedan od najboljih sportista u istoriji i najvažniji ambasador naše zemlje u svetu. Uvereni smo da će, zahvaljujući ovom gestu i mnogobrojnim značajnim ostvarenjima tokom njegove istorije, 35. izdanje Beogradskog maratona biti njegovo najuspešnije i time nam otvoriti perspektivu za nove vidove saradnje i u periodu između održavanja naše manifestacije”, istakao je ovim povodom Dejan Nikolić, ambasador AIMS (Svetsko udruženje maratona i uličnih trka).\nBeogradski maraton i Novak Đoković Fondacija svoju saradnju nastavljaju i u ostatku godine, povodom čega će blagovremeno informisati javnost o novim zajedničkim aktivnostima i planovima.\nNovak Đoković Fondacija osnovana je 2007. godine kao organizacija koja ulaže u predškolsko obrazovanje u Srbiji, zemlji u kojoj tek svako drugo dete ima pristup predškolskom obrazovanju. Rad Fondacije temelji se na uverenju da se predškolskim obrazovanjem mogu promeniti životi dece i cele zajednice. To se postiže stvaranjem najkvalitetnijih programa i okruženja za učenje, u kojima je priliku da se usavršava imalo više od 2.200 vaspitača i učitelja. NDF je do sada rekonstuisala i izgradila 52 vrtića i pomogla više od 50.500 dece.


Evropa u panici: Erdogan OTVORIO GRANICE migrantima (VIDEO)\n29/02/2020 | 12:43\nTurski predsednik Redžep Tajip Erdogan izjavio je da su turske granice ka Evropi otvorene za migrante, dok se hiljade izbeglica okupljaju na granici s Grčkom.\n“Nećemo zatvoriti kapije izbeglicama”, rekao je turski lider. Prema njegovim rečima, u petak je 18.000 migranata je prešlo granicu i a taj broj bi tokom dana mogao porasti na 25.000 do 30.000, prenosi Rojters.\nUbrzo pošto je Turska objavila da će dozvoliti tražiocima azila da idu ka Evropi, grčki graničari su sprečili stotine migranata da pređu granicu, ali je situacija u međuvremenu eskalirala.\nGrčka policija ispalila je suzavac na grupu migranata koji su bacali kamenice na policiju na graničnom prelazu Evros, prenosi Rojters.\nSnimci grčke televizije Skai pokazuju migrante kako bacaju kamenice prema grčkoj policiji sa turske strane granice.\nVlasti nisu dozvolile medijima da se približe sa grčke strane i drže ih na udaljenosti od oko kilometar, prenosi Rojters i navodi reči svedoka da se u vazduhu oseća miris suzavca.\nGrčki zvaničnici navode da je bilo više od 4.000 pokušaja nelegalnih ulazaka migranata u tu zemlju u protekla 24 sata. Mnogi mediji na internetu uživo prenose situaciju sa granice Turske i EU.\nZbog toga će, kako kažu, poslati dodatne snage kako bi sprečili migrante da uđu. “Vlada će učiniti sve što je potrebno kako bi zaštitila svoje granice”, rekao je novinarima portparol grčke vlade.\nOdluka Erdogana da “pusti” migrante mogla bi da dovede do prolaska nekoliko miliona izbeglica koje bi preko ovih prostora krenule ka Evropi.\nIzvor: Beta, Agencije, RTS\nIranski POSLANIK PREMINUO od posledica koronavirusa\nPosle Zelenovića i Paunović izlazi na IZBORE, a možda i napusti DS\nSnažan zemljotres u Turskoj i Grčkoj: Snimak zgrade koja se srušila u sekundi (F...


Radna poseta direktora IEN Ženevi\nMisijaVizijaKonferencijeSeminariKontaktKako do nas?DokumentacionicentarProjekti IENMAPIstraživanjaTabele i podaciElektronska bibliotekaNaše knjigeEkonomska analizaJWEStari brojevi Ekonomske analizeWebmail\tHomeDogađajiRadna poseta direktora IEN Ženevi\tRadna poseta direktora IEN Ženevi\t24 jun 2010\tPoseta Institutu za međunarodne i razvojne studije\nRadnu posetu Ženevi direktor IEN iskoristio je za posetu Institutu za medjunarodne i razvojne studije.\nUFAS postao 26 član EFFAS\nNa redovnoj Generalnoj Skupštini Evropske federacije udruženja finansijskih analitičara (EFFAS) održanoj u Ženevi 25. juna Udruženje finansijskih analitičara Srbije (UFAS) je primljeno u punopravno članstvo EFFAS.\nOdržana godišnja Generalna Skupština EFFAS\nRedovna godišnja Generalna Skupština Evropske federacije udruženja finansijskih analitičara (The European Federation of Financial Analysts Societies - EFFAS) održana je 24. i 25. juna u Ženevi.\nNa poziv organizatora kao gost i jedini predstavnik Republike Srbije bio je prisutan prof. dr Dejan Erić, koji je predstavljao Udruženje finansijskih analitičara Srbije (UFAS). Prof. Erić je bio i gost na redovnoj godišnjoj skupštini medjunarodnog Udruženja sertifikovanih investicionih analitičara (Association of Certified International Investment Analyst - ACIIA), gde je imao veći broj susreta i sastanaka.


Jugović: Ove godine počinje izgradnja muzeja Odbrambeno – otadžbinskog rata u Palama - Citaj Filter\nJugović: Ove godine počinje izgradnja muzeja Odbrambeno – otadžbinskog rata u Palama\nIzgradnja muzeja Odbrambeno – otadžbinskog rata u Palama počeće ove godine, a, zahvaljujući srpskom članu Predsjedništva BiH Miloradu Dodiku i Vladi Republike Srpske, za početak radova izdvojeno je 500.000 KM, rekao je za „Paljanske novosti“ načelnik opštine Pale Boško Jugović.\nPrema njegovim riječima, izvođač radova biće firma „Građenje d.o.o“ iz Pala, te da je za ovu godinu planirano da se zgrada muzeja pokrije, dok će završetak radova trajati duže.\n„U prvoj fazi biće izvođeni radovi iz oblasti arhitekture, pokušaćemo pokriti zgradu ove godine, ali nećemo stići sve završiti jer je to jedna ozbiljnija priča, gdje će za završetak trebati više novca. Ovim muzejem objedinićemo sve ono što se dešavalo u toku i prije rata, da to bude na određeni način čuvana arhivska građa za čitavu Sarajevsko – romanijsku regiju, a sam koncept biće u hodu dorađivan, jer će u izgradnji učestvovati republičke instiutucije“, rekao je načelnik Jugović.\nKada je riječ o lokaciji, zgrada muzeja biće smještena u novoj urbanoj zoni ove lokalne zajednice, u blizini kompleksa nove zgrade Policijske uprave Istočnog Srajeva.\n„Muzej će biti smješten na raskršću za naselje Koran i izgrađen u okviru jednog novog Regulacionog plana koji je usvojen na prethodnoj sjednici SO Pale. To će biti jedan sasvim savremen i urban dio Pala, gdje će biti smješteni i novoizgrađeni muzej i prelijep kompleks nove zgrade Policijske uprave Istočno Sarajevo. Naravno, za to će trebati više vremena, narednih par godina, ali taj dio Pala zasigurno će dobiti sasvim novi izgled“, naveo je Jugović.\nOn je u izjavi za „Paljanske novosti“ istakao da su izgradnja muzeja i očuvanja spomen-obilježja jedini način da se sačuva uspomena na ljude koji su svoje živote položili za odbranu Republike Srpske.\nOpština Pale nedavno je, u okviru aktivnosti na uređenju spomen-obilježja, rekonstruisala spomen-obilježja palim borcima na Jasiku, Stanici „Pale“ i u Mokrom.\nPrethodna Položeni vijenci u znak sjećanja na borce sa Jasika\nSledeća VODOVOD: Postavljena mjerna oprema


Brnabić sa francuskim kompanijama o budućoj saradnji - Studio B\nBrnabić sa francuskim kompanijama o budućoj saradnji Tanjug\nEkonomijaEkonomija Pocetna 20. 06. 2019. 13:54:55\nPremijerka Ana Brnabić obratila se Uniji francuskih poslodavaca predstavivši reforme koje je Srbija sprovela i potencijale za buduću saradnju u raznim oblastima, uključujući i projekat beogradskog metroa. Francuska, kako je rekla, ima ogromne, jake kompanije ali smo mi u prošlosti propustili priliku da iskoristimo njihovu moć.\nPremijerka Ana Brnabić obratila se danas Uniji francuskih poslodavaca (Medef) predstavivši reforme koje je Srbija sprovela i potencijale za buduću saradnju u raznim oblastima, uključujući i projekat beogradskog metroa.\n„Završavam posetu Parizu na najbolji mogući način, sastankom sa Medefom, jer je za kvalitet života naših građana pre svega važan broj i kvalitet radnih mesta, visina plata. Danas smo razgovarali o svemu tome i pozvala sam francuske kompanije da u većem broju dođu i investiraju u Srbiju“, rekla je premijerka novinarima.\nFrancuska, kako je rekla, ima ogromne, jake kompanije ali smo mi u prošlosti propustili priliku da iskoristimo njihovu moć.\nUz podsećanje da sada u Srbiji ima oko 100 kompanija iz ove zemlje koje zapošljavaju 11.000 radnika, ona je istakla da je potencijal mnogo veći.\n„Ono što je dobro je to što je od 2018. Sve vidljivije prisustvo francuskih kompanija u Srbiji. Pobedile su na dva poziva za javno-privatno partnerstvo…. Mišlen zapošljava 3. 500 ljudi i 2018. Je bio treći najveći izvoznik iz Srbije..To pokazuje da ćemo u godini pred nama imati bolje odnose sa francuskim kompanijama“, rekla je ona.\nDodala je da su u prošloj godini, najjačoj za Srbiju po privlačenju stranih direktnih investicija – preko 3,5 milijardi evra, najveći investitor bile upravo francuske kompanije sa 710 miliona evra.\nBilo je razgovora i o metrou, nekoliko kompanija je zainteresovano za to, i nastavićemo na tome da radimo i nadam se uskoro nekim konkretnim dogovorima o tome, rekla je Brnabić.\nU obraćanju Uniji francuskih poslodavaca, koja okuplja 70 odsto francuskih kompanija, Brnabić ih je upoznala sa tim da se Srbija nalazi na putu ekonomske i političke transformacije.\n„Uverena sam da vlada mora da osigura stimulativno okruženje ako želi ekonomski prosperitet i da stvori nove prilike za sve. U vremenima političke nesigurnosti i unilateralnih akcija vlada Srbije će nastaviti da traga za dijalogom, saradnjom i kompromisom“, rekla je ona predstavnicima 25 francuskih kompanija među kojima su one koje već posluju u Srbiji kao Vansi, Ežis, Alstom…\nZbog toga Srbija, dodala je, stavlja u prvi plan članstvo u EU i regionalnu stabilnost i saradnju.\n„Posebno smo usredsređeni na regionalno povezivanje, fizičko i digitalno, i stvaranje regionalne ekonomske zone. Da bismo povećali konkurentnost i privukli nove investicije region mora da radi zajedno i ukloni sve barijere,“ istakla je premijerka Srbije.\nSumirala je ekonomske rezultate i reforme sprovedene proteklih godina.\n„Nastavićemo sa ambicioznom agendom s ciljem da obezbedimo najbolje uslove za potencijalne investitore“, rekla je premijerka Brnabić.\nPosebno je naglasila da se aktivno radi na reformi obrazovnog sistema i to je jedan od prioriteta vlade.\nPotpredsednica Medefa Mari Anž de Bon izjavila je da su razgovorili srpske premijerke sa francuskim kompanijama bili veoma plodotvorni.\n„Sigurna sam da će francuske kompanije nastaviti da investiraju u Srbiju i razvijaju saradnju. Veoma koristan i plodotvoran sastanak“, rekla je De Bon novinarima.\nZa francuske investitore posebno je važna obrazovana, obučena radna snaga i stabilno prijateljsko okruženje, dodala je ona, posebno pohvalivši sve ono što je Srbija učinila na planu finansija.


Nikolić: Priznanje Kosova vodi u građanski rat\nPredsednik Srbije Tomislav Nikolic (arhivski snimak)\nSrbija želi da bude u Evropskoj uniji, ali nikada neće priznati nezavisnost Kosova i Metohije, rekao je predsednik Srbije Tomislav Nikolić delegaciji novinara iz Nemačke\nUkoliko bi Srbija priznala Kosovo došlo bi do građanskog rata, ocenio je danas predsednik Srbije Tomislav Nikolić odgovarajući na pitanja nemačkih novinara.\nSrbija želi da bude u Evropskoj uniji, ali Srbija nikada neće priznati nezavisnost Kosova i Metohije, rekao je danas predsednik Srbije Tomislav Nikolić delegaciji novinara iz Nemačke, napominjući da je sada na EU ostaje da kaže da li je "ovaj stav Srbije u potpunoj suprotnosti sa željom EU da budemo njen član". U jednočasovnom razgovoru sa nemačkim novinarima, Nikolić je ocenio "da smo veoma blizu toga da Evropa potpuno otvori svoje karte" i ocenio da će razgovori trajati sve dok EU ne odustane od njih:\n"Kako to EU može da odustane od razgovora? Tako što bi ono što vi sada kažete i sama Evropa ogoljeno rekla. Vidite kako oni izbegavaju da kažu da mi treba da priznamo nezavisnost Kosova i Metohije."\nNikolić smatra i da je Srbija, posle svih pohvala za reforme koje sprovodi ova Vlada, sada vraćena mnogo godina unazad u odnosu sa EU. Govoreći o Bosni i Hercegovini on je rekao da BiH suverena država , da je Srbija njen dobar sused, ali je ocenio da ta država ne funkcioniše. Za to nisu krive ni Srbija, ni Hrvatska, objasnio je Nikolić, koji smatra da je krivica na EU koja vodi računa o toj državi:\n"Ja sam dva puta osetio nefunkcionisanje BiH. Jednom kada su članovi Predsedništva BiH trebalo da borave u Beogradu, pa su odustala dvojica. Drugi put kada sam pozvan u Sarajevo od strane Predsedništva BiH. A onda je jedan član Predsedništva rekao da nije dobar tajming za moju posetu."\nPovodom zahteva Kosova da postane član UNESKO, Nikolić je ocenio da je "počela ofanziva za ponos srpskog naroda". On je rekao da bi se složio sa rešenjem da Albanci čuvaju ono što su Albanci gradili i da sa tom baštinom budu član UNESKO, a da Srbi čuvaju ono što je srpska kulturna baština.


Svečano otvaranje prvog CNC trening centra u Srednjoj stručnoj školi u Kragujevcu — Nemačka saradnja u Srbiji\nSvečano otvaranje prvog CNC trening centra u Srednjoj stručnoj školi u Kragujevcu\nU četvrtak, 14. marta 2019. sa početkom u 11h, u Srednjoj stručnoj školi u Kragujevcu otvoren je prvi trening centar za obuku CNC operatera u okviru Srednje stručne škole, a zatim je u prostorijama muzeja Stare livnice obeleženo 165 godina postojanja škole.\nCNC trening centar u Srednjoj stručnoj školi u Kragujevcu, renoviran je i opremljen u okviru javno privatnog partnerstva između škole, grada Kragujevca, kompanija – MIND Group, Siemens, Wacker Neuson, Unior Components, Gorenje Group, Teximp i projekta nemačke razvojne saradnje Podsticanje zapošljavanja mladih. Srednja stručna škola je u okviru nemačke razvojne saradnje takođe podržana i kroz projekat Reforma srednjeg stručnog obrazovanja i po modelu dualnog obrazovanja već 5 godina školuje mlade potrebne lokalnoj privredi. Cilj novouspostavljenog partnerstva je da se i kroz neformalno obrazovanje podrži zapošljavanje mladih u skladu sa potrebama privatnog sektora.\nSvečanost je započeta otvaranjem CNC trening centra, a skupu su se tim povodom obratili predstavnici škole, grada Kragujevca, Ambasade SR Nemačke u Srbiji, Ministarstva omladine i sporta, Ministarstva prosvete, nauke i tehnološkog razvoja kao i Privredne komore Srbije, koji su bili složni u oceni da je ovakav vid multisektorske saradnje neophodan za obrazovanje kadrova prema potrebama privrede i ostvarivanja zajedničkog cilja, podsticanja zapošljavanja mladih.\n„Nalazimo se u delu nove školske radionice, u kojoj će biti otvoren jedan potpuno nov CNC trening centar, jedan potpuno nov koncept obrazovanja. On ima za cilj da prati oštre zahteve koje privreda stavlja pred nas, jer, Srednja stručna škola ima zadatak da privredi da kadar koji je spreman da ispunjava zahteve privrede. Ovaj CNC trening centar nije namenjen samo našim učenicima, on ima za cilj da se u ovom prostoru edukuju nezaposlena lica da bi im se povećala šansa i zapošljivost i iz dosadašnjeg iskustva videli smo da oni gotovo stoprocentno dobijaju posao“, rekao je direktor Srednje stručne škole, Siniša Kojić.\nDorotea Renate Gizelman, zamenica Ambasadora Savezne Republike Nemačke u Srbiji, izjavila je ovom prilikom: „Stub bliskog partnerstva između Nemačke i Srbije je privreda. Od 2000. godine u Srbiji je 400 nemačkih kompanija investiralo oko dve milijarde evra i otvorilo 55 hiljada radnih mesta sa tendecijom daljeg rasta. U Kragujevcu danas slavimo veliki uspeh zajedničke saradnje čiji je cilj da obuči mlade ljude pratktičnim veštinama koje se na tržištu rada u Srbiji zaista traže“.\n„Kao što se Srbija bori sa okruženjem da privuče najveći broj investitora i da smanji nezaposlenost, tako se i grad Kragujevac bori sa svojom konkurencijom“, rekao je gradonačelnik Kragujevca Radomir Nikolić. „Mi težimo da budemo najpovoljnije mesto za ulaganje, težimo da poboljšamo uslove i pružimo dobru uslugu i domaćim i stranim investitorima. Ključ rešavanja nezaposlenosti, koja je i dalje naš najveći problem je struka. Industrija razvija grad, a školstvo mora da prati industriju“, naglasio je Nikolić.\nNakon otvaranja CNC trening centra, Srednja stručna škola je obeležila 165 godina postojanja svečanom akademijom u muzeju Stara livnica. Tom prilikom su zaslužnim pojedincima, ustanovama, institucijama i kompanijama uručene zahvalnice za uspešnu saradnju.\nU CNC trening centru, na najsavremenijim mašinama sa kompjuterskim upravljanjem, obučavaće se mladi od 15 do 35 godina za zanimanje – operater mašinske obrade na CNC mašinama, a mašine će takođe služiti i za realizaciju praktične nastave za učenike Srednje stručne škole. Prva grupa od 12 mladih iz Kragujevca je započela obuku u renoviranoj školskoj radionici, a do kraja 2019. godine još 36 nezaposlenih mladih će dobiti priliku da završi obuku i da se zaposli u lokalnim kompanijama.


Trgovinski rat Kine i SAD će dodatno eskalirati - Istinito.com - Ne budi ovca!\nPočetna > Svijet > Trgovinski rat Kine i SAD će dodatno eskalirati\n8. Novembra 2018. 10. Novembra 2018. Istinito797Leave a Comment on Trgovinski rat Kine i SAD će dodatno eskalirati\nRejting agencija Mudis (Moody”s) upozorila je danas da će globalni ekonomski rast u naredne dvije godine vjerovatno usporiti, dodajući da očekuje dalju eskalaciju trgovinskog rata između Sjedinjenih Država i Kine.\n– Očekujemo da će globalni rast usporiti na ispod 3,0 procenta 2019. i 2020. godine, sa procijenjenog nivoa od 3,3 odsto prošle i ove godine – navodi Mudis u novom izvještaju, a prenosi Rojters.\nDodaje da će nedavno uvedene tarife na kinesku robu vrijednu 200 milijardi dolara vjerovatno biti povećane na 25 posto u januaru iduće godine, sa njihovog sadašnjeg nivoa od 10 procenata.\n– U obe zemlje će ukupan direktni makro uticaj na rast moći da se rješava. Međutim, opstajanje i proširenje tenzija između dvije najveće ekonomije svijeta će vjerovatno imati široko rasprostranjene negativne implikacije podrivajući investicije – naveo je Mudis.


Predsednik Srbije Aleksandar Vučić i predsednik Kosova Hašim Tači na sastanku u Briselu\nPredsednik Srbije Aleksandar Vučić izjavio je u Briselu, posle sastanka sa predsednikom Kosova Hašimom Tačijem i visokom predstavnicom Evropske unije Federikom Mogerini, da nisu ni blizu kompromisnog rešenja u dijalogu Beograda i Prištine.\nUz ocenu da su današnji razgovori bili "vrlo složeni, komplikovani i svakako ne laki", Vučić je rekao da Tači, kao i sve kosovske partije jedino nude priznanje nezavisnosti Kosova i dodao da to ne bi bilo kompromisno rešenje.\nU izjavi posle susreta, on je ponovio da je potreban kompromis u mnogim važnim problemima i da ni jedna strana ne može biti potpuno zadovoljna rešenjem.\n"Ako budemo podjednako nezadovoljni, to će značiti da smo u stanju da postignemo stvarno kompromisno rešenje", istakao je Vučić.\n"Albanci bi želeli da sve dobiju i traže sve za Albance sa Kosova, a mi se trudimo da pronađemo kompromisno rešenje, u kojem nijedna strana ne bi bila unižena", rekao je Vučić i naglasio da nema pravo da prekine razgovore i prepusti emocijama i strastima da uzmu stvari pod svoje.\nKako je rekao, dogovoreno je da se razgovori nastave, da će sagovornici pokušavati da traže zajednički imenitelj kompromisnog rešenja i čuvati mir i stabilnost u odnosima između Beograda i Prištine.\nNa kraju, Vučić je poručio da je Srbija odlučna da razgovore nastavi u najboljoj nameri da se dođe do rešenja.\nPredsednici Srbije i Kosova sa visokom predstavnicom EU Federikom Mogerini u Briselu\nSa ocenom da je današnji susret bio težak složio se i predsednik Kosova Hašim Tači - kako prenosi RTK2, on je rekao da sastanak bio kratak i jedan od najtežih u poslednjih šest godina.\nPo njegovim rečima volja za integraciju u EU velika i nastavak dijaloga nema alternativu, a kako je objasnio, danas se razgovaralo o "konačnom sporazumu između dve države i konkretnim koracima koje Kosovo mora da preuzme u tom pravcu".\nTači je potvrdio da je Kosovo spremno za dijalog, dobrosusedstvo, mir na Balkanu i integraciju u EU, ali je ocenio i da ubuduće može doći do još većih poteškoća, ali da smatra da i dalje postoji svetlo na kraju tunela.\n"Srbija živi u prošlosti i Vučić treba da shvati da je Kosovo nezavisna država. Što pre se to desi, lakše ćemo doći do konačnog sporazuma”, zaključio je Tači.\nA u saopštenju Brisela se ističe da su se predsednici Srbije i Kosova Aleksandar Vučić i Hašim Tači, posle sastanka sa visokom predstavnicom Evropske unije za spoljnu politiku i bezbednost Federikom Mogerini saglasili da se za nekoliko nedelja ponovo sastanu, kako bi nastavili rad.\nFederika Mogerini je navela da je sa Vučićem i Tačijem razmotrila napredak ostvaren u razgovorima o okviru pravno obavezujućeg sporazuma o sveobuhvatnoj normalizaciji odnosa između Beograda i Prištine.


Protivgradne rakete koriste se samo u RS-u, u FBiH ne vide svrhu njihovog korištenja - Klix.ba\nKo je u pravu Protivgradne rakete koriste se samo u RS-u, u FBiH ne vide svrhu njihovog korištenja\n22.6.2019. u 17:16\nprotivgradne rakete Fahrudin Solak Tihomir Dejanović JP Protivgradna zaštita RS\nFoto: Automatski protivgradni lanser pripremljen za dejstvo\n"Protivgradne rakete su sredstvo koje unosi hemijski reagens, to jeste srebreni jodid koji se unosi u gradonosne oblake. Ovaj sistem primjenjuje se u svijetu, naučno je zasnovan i koristi se u svim svjetskim studijama meteorološke organizacije", rekao je Tihomir Dejanović, direktor Protivgradne zaštite RS-a.\n"Sve akcije ispaljivanja protivgradnih raketa obavljaju se u Novoj Topoli. Tim stručnjaka prati situaciju, a meteorolog koji cijeli dan prati prognozu odlučuje kada može početi unos srebrenog jodida u oblačnost", rekao je Damjanović.\n"Mi u Federaciji nemamo sistem protivgradnh raketa, niti se u svijetu to koristi. U Republici Srpskoj koriste protivgradne rakete koje poslije mogu napraviti velike probleme. Neke se ne ispale, ne puknu, napravi se šteta na drugim mjestima. One uopće nisu učinkovite koliko to ljudi tvrde", rekao je Fahrudin Solak.\nNevjerovatno: Treća aviobomba pronađena na gradilištu Binga u Sarajevu\n10.09.2019. u 08:42


Everton nudi Bejnsu novi ugovor - Sportske.net\nEverton nudi Bejnsu novi ugovor\nLejton Bejns je bio dugo meta Mančester Junajteda, ali su čelnici Evertona ipak uspeli da odole svim ponudama "Đavola" za ovog igrača.\nKako bi nagradili njegovu vernost prema klubu, prema rečima menadžera "Karamela", Roberta Martineza, uskoro će uslediti razgovori sa levim bekom oko produžetka saradnje.\n"Lejton je veoma važan igrač za nas sada, a nadamo se da će biti i u budućnosti", rekao je Martinez.\n"Želimo da nagradimo njegovu lojanost klubu, tako što ćemo mu ponuditi novi ugovor. Nije samo novi ugovor u pitanju, već naša želja da mu pokažemo koliko smo mu zahvalni i koliko nam znači", dodaje Martinez.\nEverton je ovog leta ostao bez dva veoma važna fudbalera pošto su klub napustili Maruan Felaini kao i Viktor Aničebe, pa je borba za ostanak Bejnsa predstavljala pravi poduhvat, ako se ima u vidu da je ovog igrača želeo Mančester Junajted.\nBejns je dobrim igrama u Evertonu uspeo da se izbori i za reprezentativni dres koji je nosio 18 puta.


"Romantičari" spremaju osvetu Čuki - Sportske.net\n"Romantičari" spremaju osvetu Čuki\nTrener fudbalera OFK Beograda Dejan Đurđević najavio je da će ekipa pokušati da se revanšira Čukaričkom za ubedljiv poraz u prvenstvu i da na taj način izbori plasman u 1/4 finale Kupa.\nJedna od dve zaostale utakmice 1/8 finala Kupa Srbije igra se u sredu na Karaburmi gde fudbaleri OFK Beograda dočekuju gradskog rivala sa Banovog Brda.\n"Kup je za nas uvek interesantan i imamo velike ambicije. Prošlih godina smo pokazali da možemo da dođemo do same završnice, a finala su nam izmakla za dlaku" kaže trener domaćih Dejan Đurđević.\nDva tima sastala su se pre dvadesetak dana u okviru 10. kola Jelen Superlige kada je Čukarički ubedljivo slavio na "Omladinskom stadionu" rezultatom 0:4.\n"Očekujem neizvesnu utakmicu, jer znamo kakav nam protivnik dolazi. Ova utakmica, verujem, neće imati mnogo zajedničkog sa prethodnom iz prvenstva. Tvrd protivnik, ali verujem da rezultat ide u drugom pravcu i da ćemo se revanširati za poraz u prvenstvu" zaključio je Đurđević.\nMeč osmine finala Kupa Srbije između OFK Beograda i Čukaričkog zakazan je za sredu od 13 časova a ukoliko rezultat posle 90 minuta igre bude nerešen pobednika će odlučiti penali.


Evropsko prvenstvo u streljaštvu - Blic Sport\nMuški seniorski tim Srbije puškom, u sastavu Milutin Stefanović, Milenko Sebić i Lazar Kovačević osvojio je srebrnu medalju na Evropskom prvenstvu u Osijeku.\nSrpski ženski seniorski tim, u sastavu Zorana Arunović, Jasmina Milovanović i Brankica Zarić, osvojio je bronzanu medalju u ekipnom takmičenju vazdušnim pištoljem četvrtog dana Evropskog prvenstva u Osijeku.\nReprezentativci Srbije u streljaštvu Zorana Arunović i Damir Mikec osvojili su bronzanu medalju u disciplini vazdušni pištolj mešovito na prvenstvu Evrope u Osijeku. Oni su "upucali" 418,6 krugova što im je bilo dovoljno za treće mesto.\nŠesti takmičarski dan na Evropskom prvenstvu vazdušnim oružjem u Osijeku doneo je i razlog za zadovoljstvo u taboru naše reprezentacije.\nFantastičan uspeh srpskog streljaštva na šampionatu Evrope u Đeru zaokružila je Zorana Arunović trećom medaljom u jednom danu.\nUdovičić čestitao Ivani Maksimović na tituli\nMinistar omladine i sporta Vanja Udovičić čestitao reprezentativki Srbije u streljaštvu Ivani Maksimović osvajanje zlatne medalje na prvenstvu Evrope u Mariboru.\nPredsednik čestitao Maksimovićevoj zlato: Još jednom si svoju zemlju učinila ponosnom\nPredsednik Srbije Tomislav Nikolić čestitao je danas Ivani Maksimović osvojenu zlatnu medalju na prvenstvu Evrope u disciplini MK puška trostav na 50 metara.\nReđaju se uspesi našeg sporta, Ivana Maksimović šampionka Evrope!\nIvana Maksimović osvojila je zlatnu medalju prvog dana Šampionata Evrope u Mariboru sa 451,5 krugova. u trostavu puškom na 50 metara.\nAndrea Arsović za "Blic": Hoću da budem prva na svetu, Srbija ima veliko sportsko srce\nPrva naša sportistkinja koja se plasirala na Olimpijske igre ima uvek najviše ambicije. Andrea Arsović je gostujući u "Blicu" pričala o problemima s kojima se susreće, planovima, radu sa sportskim psihologom, Igrama u Riju.\nStrelci uveličali fantastičan dan za srpski sport: Arsović i Stefanović prvaci Evrope\nMikecu srebro vazdušnim pištoljem, a reprezentaciji Srbije bronza na prvenstvu Evrope\nReprezentativci Srbije u streljaštvu osvojili su dve medalje na prvenstvu Evrope koje se održava u Arnhemu, u Holandiji.\nIvana Maksimović osvojila bronzu na prvenstvu Evrope u Osijeku\nReprezentativka Srbije u streljaštvu Ivana Maksimović osvojila je bronzanu medalju na prvenstvu Evrope u Osijeku u disicplini MK puška trostav 3x20.\nMaksimović: Glavni cilj uspeh na EP u Osijeku\nGlavni cilj reprezentacije Srbije u streljaštvu ove sezone je uspešan nastup na prvenstvu Evrope malokalibarskim oružjem u Osijeku u julu, rekao je selektor najboljih srpskih strelaca Goran Maksimović.\nGoran Maksimović: Veliki uspeh strelaca, uprkos problemima\nNajbolji strelci Srbije koji su na prvenstvu Evrope u Odenseu osvojili dve medalje, vratili su se u Beograd, gde ih je na aerodromu "Nikola Tesla" dočekala ministarka omladine i sporta Alisa Marić.\nSrbiji izmakla ekipna bronza u streljaštvu, svetski rekord Ivane Maksimović\nŽenska reprezentacija Srbije u streljaštvu u sastavu Andrea Arsović, Ivana Maksimović i Jelena Živković osvojila je četvrto mesto u discilpini vazdušna puška na prvenstvu Evrope u Danskoj, a olimpijska vicešampionka je oborila svetski rekord.\nNova medalja za naše strelce, muškarcima srebro u gađanju vazdušnim pištoljem\nMuška reprezentacija Srbije u streljaštvu osvojila je srebrnu medalju u gađanju vazdušnim pištoljem na prvenstvu Evrope u Danskoj.\nStreljaštvo, naš sport: zlatna evropska medalja za Srbiju u ekipnoj konkurenciji\nŽenska reprezentacija Srbije u streljštvu osvojila je danas zlatnu medalju u disciplini vazdušni pištolj 10 metara na Evropskom prvenstvu u Danskoj.\nSavez pronašao sredstva, srpski strelci na Evropskom prvenstvu!\nReprezentacija Srbije u streljaštvu učestvovaće na prvenstvu Evrope u Danskoj pošto je nacionalni savez iz sopstvenih sredstava pronašao novac da se izmiri dug Evropskoj streljačkoj konfederaciji.\nKuljača: Situacija sa strelcima je izuzetno loša\nSportski direktor Olimpijskog komiteta Srbije, Nikola Kuljača rekao je da je mogući neodlazak strelaca na Evropsko prvenstvo u Dansku "izuzetno loš", ali i da OKS svoje obaveze ispunjava.\nStrelci traže pomoć od države: Dajte nam novca da odemo na EP\nPovodom suspenzije Streljačkog saveza Srbije i zabrane učešća streljačkom timu na šampionatu Evrope u Danskoj, od 25. februara do 3. marta, pismom javnosti oglasila se olimpijska vicešampionka Ivana Maksimović.\nŠekarić bez 7. učešća na OI vazdušnim pištoljem, naslednica Veličković prvakinja Evrope!\nReprezentativka Srbije u streljaštvu Bobana Veličković po drugi put u karijeri osvojila je zlatnu medalju u gađanju vazdušnim pištoljem na Evropskom prvenstvu, ovoga puta u Finskoj gde je naša ženska reprezentacija prethodno osvojila bronzu.


Predsjednik Opštinskog odbora Saveza nezavisnih socijaldemorata Srbac, Mladjan Dragosavljević za sutra u 10 časova zakazao je vanrednu sjednicu lokalnog parlamenta, na kojoj će se razmatrati informacija o neprovodjenju akata i odluka sa prethodne sjednice od 9. 04. 2015. kada je formirana nova skupštinska većina od odbornika ove partije i Demokratskog narodnog saveza i smijenjeni najviši funkcioneri lokalne uprave, te pokrenuta inicijativa za opoziv načelnika opštine Drage Ćirića.\nRepublika Srpska 18.05.2015 | 15:13\nNa vanrednoj sjednici, kako je navedeno u pozivu sredstvima informisanja, donijeće se rješenje o primopredaji dužnosti izmedju dosadašnjeg predsjednika SO-e Zorana Djukića i novog Gorana Gavranovića, te dosadašnjeg sekretara skupštine Dragice Vranić i novog seketara Sladjane Škrbić.\nDosadašnji pokušaji da se to učini nisu uspjeli, jer još uvijek aktuelna vlast nije priznala legalnost prethodne sjednice zbog, kako tvrde, proceduralnih propusta i kršenja zakona, a zakonitom ne smatraju ni sazivanje vanredne sjednice od strane Opštinskog odbora SNSD-a Srbac.\nZanimljivo je da nije poznato ni mjesto održavanja vanredne sjednice srbačkog parlament, a prema informacijama iz koalicije „Zvono“ i partija okupljenih oko načelnika Drage Ćirića, ni sutra neće biti prisutni odbornici nove opozicije, kao ni načelnik opštine Drago Ćirić, koji je krenuo na služeni put u Italiju.\nKako može sjednicu sazvati predsjednik OO SNSD Srbac Mlađan Dragosavljević kada u tekstu piše ko je predsjednik skupštine!?\nPobjedici napravili vecinu sa sugavim DNSovcem Ljubom Rakicem inace prikom najveceg sumarskog lopova Nedje Ilica perjanicom Srbackog SNSDa.


Đerdap upisan u svetsku listu geoparkova - Hit Radio Pozarevac\nIzvor: srbija.gov.rs, foto: printscreen YouTube\nMinistarstvo zaštite životne sredine Vlade Republike Srbije saopštilo je da je područje Đerdapa, odlukom Izvršnog saveta Organizacije Ujedinjenih nacija za obrazovanje, nauku i kulturu – Unesko od 10. jula ove godine, upisano na listu UNESCO GLOBAL GEOPARKS i proglašeno prvim geoparkom u Srbiji.\nGeoparkovi su jedinstvena, geografski celovita područja koja se odlikuju lokalitetima i pejzažem od međunarodnog geološkog značaja, ali istovremeno i sa izuzetnim prirodnim i kulturnim nasleđem.\nGeopark Đerdap se prostire na površini od 1.330 kvadratnih kilometara, obuhvatajući izvanredne lokalitete i fenomene geološkog karaktera.\nNajupečatljiviji prirodni fenomen u geoparku jeste Đerdapska klisura, koja je, sa dužinom većom od 100 kilometara, najduža klisura u Evropi.\nZato ne čudi prisustvo brojnih kraških pojava, lokaliteta geološkog karaktera zaštićenih kao zaštićena područja: spomenici prirode „Prerasti u kanjonu Vratne“ (upravljač JP „Srbijašume“), „Prerast Šuplja stena“ (upravljač Turistička organizacija Opštine Majdanpek), „Tunelska pećina Prerast u kanjonu Zamne“ (upravljač TO Opštine Negotin) i „Blederija“ (upravljač TO Opštine Kladovo).\nZaštićena područja od lokalnog značaja: spomenici prirode „Rajkova pećina“, „Bigrena akumulacija kod manastira Tumane“ i „Bigrena akumulacija Beli Izvorac“, pored područja Nacionalnog parka „Đerdap“, obuhvaćena su geoparkom.\nLink za vest objavljenu na Uneskovom veb-sajtu povodom proglašenja novih globalnih geoparkova preuzmite ovde.


Na sednici Kriznog štaba trebalo bi da se precizira mehanizam prelaska na onlajn i to iz više razloga, a jedan je i zakon.\nŠkole u Srbiji nastavljaju sa radom, iako su na onlajn nastavu prešle obrazovne ustanove u pojedinim opštinama širom naše zemlje. Dilema, da li i na koji način na nivou opština po proglašenju vanredne situacije mogu biti zatvorene škole, a đaci upućeni na nastavu od kuće, trebalo bi da bude definitivno razrešena na prvoj narednoj sednici vladinog Kriznog štaba, saznaje “Blic”.\nZatvaranje škola u nekim opštinama uzbudilo je roditelje koji su to protumačili kao uvod u potpuni prelazak na onlajn. Iznova je otvoreno pitanje, ide li se na nastavu u učionice, do kada i od čega zavisi ta odluka. U Ministarstvu prosvete za “Blic” kažu da nema zatvaranja škola na nivou Srbije. Međutim, kada je reč o pojedinim opštinama stvari stoje drugačije.\nOpština Vrbas zvanično je prva zatvorila na 15 dana sve obrazovne institucije i prešla na onlajn nastavu. U ovoj opštini lokalni krizni štab doneo je odluku o uvođenju vanredne situacije i u skladu sa tim naložio i zatvaranje škola. Vrbas, međutim, nije jedini i slična situacija dogodila se i u Dimitrovgradu, samo što nije dospela u javnost. Tamošnji Opštinski štab za vanredne situacije doneo je odluku o proglašenju vanredne situacije 2. novembra, a dva dana potom i naredbu o prekidu obrazovno vaspitnog rada u osnovnoj i srednjoj školi u ovom gradu. Zbog toga su izgubljena tri nastavna dana, 5. 6. i 9. novembar. Dimitrovgrad je u međuvremenu prešao na onlajn nastavu, a škola je donela i plan nadoknade izgubljenih dana.\nNa sednici Kriznog štaba trebalo bi da se precizira mehanizam prelaska na onlajn i to iz više razloga, a jedan je i zakon. Prema Zakonu o osnovama sistema obrazovanja u članu 105 stoji da lokalni krizni štab može da zatvori škole, ali ne i da donese odluku o prelasku na onlajn. To praktično znači da po zakonu – škole jedino mogu da se potpuno zatvore. Ali, činjenica je, da je propis pravljen pre pandemije i nema odredbu sadašnje onlajn nastave. Kako bi se prevazišla ova pravna ‘začkoljica’ ali i definitivno razjasnilo šta se može, a šta ne i pod kojim uslovima, Ministarstvo prosvete će predložiti model po kom se može prelaziti na onlajn kada lokalni krizni štabovi proglase vanrednu situaciju.\nPraktično mehanizam je sledeći – lokalni krizni štab donese odluku o vanrednoj situaciji i obustavi rada škole, što jedino može u skladu sa zakonom. Međutim, kako ne bi bila prekinuta nastava već nastavljena onlajn, sledeća instanca je obraćanje Školskoj upravi sa zahtevom da se promeni način rada odnosno, operativni plan rada i da se pređe na onlajn. Školska uprava konsultuje ministarstvo i donosi se preporuka o prelasku na onlajn.\nTokom poslednjeg talasa kovida-19, kada je reč o prelasku na onlajn, dešavalo se samo da pojedinačna odelenja ili grupe na 15 dana ne idu u školu. Na učenje od kuće đaci su upućivani ukoliko su više od dva učenika u razredu obolela.\nNastavnici koji imaju hronična oboljenja i koji smatraju da su pod posebnim rizikom od infekcije, mogu se obratiti izabranom lekaru ili specijalisti koji će proceniti da li postoji naročito visok rizik od zaražavanja, zbog čega može otvoriti bolovanje za nastavnika. Za vreme bolovanja nastavnika, direktor je u obavezi da obezbedi stručnu zamenu, da bi se obezbedili uslovi za ostvarivanje nastave u skladu sa operativnim planom škole i izabranim modelom nastave.\nSednica Kriznog štaba za borbu protiv kovida-19 biće održana u petak ujutro u 9 časova.


Izetbegović: Zaustaviti avanturu u BiH - Politika - Dnevni list Danas\nPočetna » Vesti » Politika » Izetbegović: Zaustaviti avanturu u BiH\nPredsedavajući Predsedništva BiH i lider Stranke demokratske akcije Bakir Izetbegović rekao je da se nada da će Republika Srpska i Milorad Dodik odustati od referenduma, najavljenog za 25. septembar, piše sarajevski Avaz.\nIzetbegović je izrazio stav da RS sledeći referendum, najavljen za 2018. godinu, neće pokušati organizovati, jer bi se time definitivno doveo u pitanje mir na celom Balkanu.\nUveren sam da će od Beograda biti zaustavljene i teže političke avanture od ove. Ako ne uspeju zaustaviti ovaj, onda sam uveren da će, radi sebe, zaustaviti onaj teški, koji se nagoveštava za 2018. godine. Dakle, govorimo o referendumu koji bi porušio sporazum o miru BiH, a time i mir u BiH, rekao je Izetbegović.


Dan kad su Kolumbijci "bacili petardu" u Buenos Ajresu - Sportske.net\nDan kad su Kolumbijci "bacili petardu" u Buenos Ajresu\nPetog setpembra 1993. godine 'Gaučosi' su na 'Monumentalu' doživeli jednu od najvećih katastrofa u svojoj fudbalskoj istoriji – primili su pet komada od fenomenalne Kolumbije.\nBio je to meč u okviru kvalifikacija za Mondijal u Sjedinejnim Američkim državama, Argentinci su bili željni osvete 'Kafeterosima' koji su ih tri nedelje ranije dobili kod kuće sa 2:1 i prekinuli im niz nepobedivosti od 33 utakmice za redom.\nIpak, četa Fransiska Maturane, čoveka koji je predvodio čuvenu generaciju fudbalera čije su vedete bili Karlos Valderama i Faustino Asprilja, nanela je 'Gaučosima' u sred Buenos Ajresa jedan od najtežih poraza.\nNa semaforu 'Monumentala' posle 90 minuta igre pisalo je 0:5, na tribinama ovog stadiona nikada nije vladao muk kao tada.\nFredi Rinkon je načeo tada aktuelnog šampiona Južne Amerike i aktuelnog vicešampiona sveta krajem prvog dela igre, a onda je u nastaku usledila prava kanonada. Asprilja dva puta trese mrežu Goikočee, Rinkon se upisao još jedared, a šlag na tortu stavlja Adolfo Valensija.\nBlistao je Oskar Kordoba na golu, Valderama je plesao po terenu, a igrač utakmice bio je zaboravljeni Leonel Alvarez.\nKoliko je velika ova pobeda Kolumbije svedči i podatak da su u sastavu omalovažene Argentine bili Gabrijel Batistuta, Dijego Simeone, Fernando Redondo. 'Gaučosi' su mondijalsku vizu morali da čekiraju kroz baraž sa Australijom.\n'Kafedžije' su u velikom stilu obezbedile plasman na planetarnu smortu najboljih 1994. godine, mnogi su ih videli kao favorite iz senke, ali u Kolumbiji se tog takmičenja nerado sećaju.\nAutogol Andresa Eskobara protiv domaćina u poslednjme meču grupne faze koštao je njegovu domovinu 1/8 finala, a njega glave.


Hronika - Page 9 of 32 - PV Informer\nJedanaest crnogorskih državljana uhapšeno je u velikoj policijskoj akciji u kojoj je zaplijenjeno 5,4 tona kokaina na brodu “Aressa” u teritorijalnim vodama Arube. Prema pisanju španskih medija, posada broda “Aressa”…\nU eksploziji vozila u pokretu na Cetinju, danas oko 12.30 časova je ubijen je P.M. Iz Uprave policije je nezvanično potvrđeno da je smrtno stradala jedna osoba čiji identitet utvrđuju….\nJedanaest crnogorskih državljana uhapšeni su kao članovi posade broda “Aressa”, nakon što je na tom plovilu pronađeno više od pet tona kokaina. Među uhapšenima su Kotorani Vasko Radonjić (50), Nikola…\nCetinjanin, čiju je fotografiju policija javno objavila i poslala medijima dovodeći ga u vezu sa ubistvom sugrađanina Andrije Gazivode, sam se javio policiji kada je saznao da se nalazi na…\nZbog prekoračenja brzine, tokom vikenda je kažnjen 431 vozač, saopšteno je iz Uprave policije. Službenici saobraćajne policije su prethodnog vikenda, pored redovnih poslova i zadataka iz svoje nadležnosti, vršili pojačanu…\nNASTAVAK POLICIJSKE AKCIJE Gužva kod sudije, manje prosjaka na ulici\nPolicija u Beranama podnijela je prijave Osnovnom državnom tužilaštvu protiv još dvije pripadnice RAE populacije, koje su sa troje djece prosjačile prije nekoliko dana u glavnoj gradskoj ulici. Sagovornik iz…\nZEKOVIĆ KRITIKOVAO ODLUKU DA SE SA SLOBODE BRANI CETINJANIN KOD KOJEG JE PRONAĐENA I ZOLJA – Sudstvo minira rad policije\nOdluka sudije za istragu da ne odredi pritvor Cetinjaninu Nikoli Kršikapi (34) kod kog je pronađena čak i zolja, izaziva zabrinutost i nameće pitanje da li se tima podržava ili…\nPresuda Osnovnog sud u Rožajama da se porodici Safeta Kalića na ime štete nastale usled blokade preduzeća “Kristal“ isplati 1,1 milion eura ukinuta je. Predmet je vraćen istom sudu na ponovno suđenje…\nZa dvije godine, koliko se u crnogorskom pravnom sistemu primjenjuje alternativna krivična sankcija kazna zatvora u prostorijama za stanovanje, 310 osuđenika izdržalo je tu kaznu. U prošloj godini u svojoj…\nOsoba sa snimka nije umiješana u ubistvo Gazivode\nOsoba sa snimka, koji je Uprava policije objavila juče, nije povezana sa ubistvom Andrije Gazivode (30), saopšteno je iz policije. Iz policije su kazali da su zahvaljujući građanima koji su,…\nPolicija je u Baru juče oko 15.30 sati, na lokalnom putu u naselju Stari Bar, kontrolisala automobil marke “VW Golf” registarskih oznaka BR BD 835 za čijim je upravljačem bio…\nOdbjegli biznismen Duško Knežević označen je kao organizator četvoročlane kriminalne organizacije čije je član bio i sekretar Vrhovnog državnog tužilaštva Nenad Vujošević preko kojeg je odbjegli biznismen crpio informacije o…\nUprava policije je saopštila da je istraga o ubistvu Andrije Gazivode (30) dala rezultate, da su postignuti pomaci u kratkom roku,a objavila je i snimak i fotografije osobe za koju…\nNajveći dio više od tone kokaina, vrijednog oko 50 miliona eura, koji je u međunarodnoj akciji zaplijenila italijanska policija, trebalo je da preko Crne Gore stigne u Bosnu i Hercegovinu….


Eвропска недеља имунизације 24.04-30.04.2022. године\nCilj ENI je da se poveća obuhvat vakcinacijom podizanjem svesti o značaju imunizacije među roditeljima i starateljima dece, zdravstvenim radnicima, donosiocima odluka i medijima.\nEvropska kancelarija SZO za Evropu vodi i koordinira Evropsku nedelju imunizacije (ENI), a sve države članice u evropskom regionu SZO su pozvane da učestvuju. Regionalni i nacionalni partneri, uključujući Dečji fond Ujedinjenih nacija (UNICEF) i Evropski centar za prevenciju i kontrolu bolesti, podržavaju njeno sprovođenje. ENI dobija podršku na nacionalnim nivoima, uključujući ministre, ambasadore i druge ugledne pristalice. Na regionalnom nivou, inicijativa ima podršku Njenog Kraljevskog Visočanstva Prestolonaslednice Marije Danske.\nVakcine su vremenom postale žrtve sopstvenog uspeha, jer se ne “vide“ oboleli, već samo oni koji nisu imali priliku da obole od bolesti protiv kojih su vakcinisani. Ipak, ako bi obustavili imunizaciju, većina bolesti protiv kojih se sprovodi vakcinacija bi nam se vratila u vidu brojnih i masovih epidemija koje bi nepovratno odnele mnoge ljudske živote.\nImunizacija je jedna od najuspešnijih javnozdravstvenih inicijativa. Imunizacijom se preveniraju bolesti, komplikacije i smrtni ishodi od vakcinama preventabilnih bolesti među kojima su dečija paraliza, difterija, tetanus, veliki kašalj, hepatitis B, male boginje (morbili), zauške, rubela, određena bakterijska zapaljenja pluća, prolivi izazvani rotavirusom i rak grlića materice.\nSvake godine se registruje dva do tri miliona smrtnih ishoda od pneumokoknih infekcija, rotavirusnih infekcija, difterije, tetanusa, velikog kašlja, malih boginja kod nevakcinisanih osoba, među kojima je najviše dece ispod 5 godina života.\nImunizacija je doprinela iskorenjivanju velikih boginja i doprinosi iskorenjivanju dečije paralize kao i eliminaciji i kontroli bolesti koje se mogu sprečiti imunizacijom.\nKljučne poruke ENI u 2021. godini:\nVakcinacija protiv COVID-19 je osnovni način koji nam pomaže da zaustavimo pandemiju, jer niko nije bezbedan dok svi nisu bezbedni.\nImunizacija je kamen temeljac evropskog programa rada u ovoj oblasti.\nSvaki roditelj treba da igra ključnu ulogu u zaštiti svoje dece izborom da ih vakciniše. Svako dete zaslužuje da bude zaštićeno vakcinama od preventabilnih bolesti.\nIstraživači na polju vakcina spasili su milione života razvojem bezbednih i efikasnih vakcina. Radeći na tome da svako dete primi potrebne vakcine postajemo zaslužni za kreiranje budućnosti bez vakcinama preventabilnih bolesti. Vakcine štite od bolesti, spašavaju živote i stvaraju osnovu za dug i zdrav život.\nMorbile su jedna od najzaraznijih bolesti. Nevakcisana deca ispod 5 godina života su u najvećem riziku od obolevanja i komplikacija, uključujući smrtni ishod. Sve više je odraslih koji su nevakcinisani ili nepotpuno vakcinisani među obolelima od morbila.\nRubela kod trudnica može izazvati pobačaj ili kongenitalne malfomacije ploda.\nInformišite se više o vakcinaciji protiv COVID-19: https://izjzv.org.rs/app/vakcine_covid/\nInformišite se više o obaveznoj imunizaciji dece:\nPreuzmite agitku i plakat o COVID-19 vakcinama.\nPreuzmite letak o obaveznoj imunizaciji dece i letak o preporučenoj HPV vakcinaciji.


Jeremić: Turska važan regionalni partner\nMinistar spoljnih poslova Srbije Vuk Jeremić izjavio je danas, povodom posete turskog šefa diplomatije Ahmeta Davutoglua Beogradu, da se Turska nalazi među važnim regionalnim partnerima koji imaju uticaja na ovom prostoru i sa kojima Srbija blisko sarađuje.\n"Svako ko ima uticaja na ovom prostoru treba da bude uključen u proces razgovora i konsultacija", rekao je Jeremić gostujući na TV B92, istakavši da su "svi koji imaju viziju stabilnog, prosperitetnog i u potpunosti integrisanog Balkana u EU dobrodošli sagovornici Srbije".\nOdgovarajući na pitanje da li je šef turske diplomatije učestvovao u pisanju teksta Deklaracije o Srebrenici koja je usvojena u Skupštini Srbije, Jeremić je naglasio da u izradi teksta "nije učestvovao niko osim izabranih predstavnika Republike Srbije".\nJeremić je i ovom prilikom istakao da ne postoji nikakva šansa da Kosovo, bilo eksplicitno ili implicitno, bude predstavljeno kao nezavisna država ni na jednom međunarodnom skupu na kome učestvuje Srbija, što će biti slučaj i u Sarajevu i da neće doći u obzir prikazivanje bilo kakvog atributa državnosti Kosova.\nMinistar Jeremić je ponovio da nema promena u nastupu Srbije kada je reč o očuvanju suvereniteta i teritorijalnog integriteta i da ona vodi politiku potpunog kontinuiteta u tom pogledu.


Paket 3 Ricoh SG 3110DN + 3D Vakuum presa - Mincom d.o.o.\nPaket 3 Ricoh SG 3110DN + 3D Vakuum presa\nPaket 3 Ricoh SG 3110DN + 3D Vakuum presaMincom2020-04-02T11:17:48+02:00\nPaket 3 Specifikacije paketa:\nPaket 3 Ricoh SG 3110DN obuhvata sublimacioni štampač koji dolazi sa mnogim repromaterijalima i subli proizvodima koji će olakšati započinjanje posla sa sublimacijom. Ricoh SG 3110DN je sublimacioni GELJET multifunkcionalni uređaj koji omogućava brzu i kvalitetnu štampu u boji za sublimaciju. Poseduje Ricoh-ovu tehnologiju Liquid Gel za brzo sušenje boja radi pojednostavljivanja štampanja i kvaliteta otiska.\nPaket 3 Ricoh SG 3110DN + 3D Vakuum presa obuhvata:\nPaket 3 Ricoh SG 3110DN + 3D Vakuum presa je samo jedan od interesantnih paketa u našoj ponudi sublimacione opreme. Pored sublimacione opreme i rezervnih delova u našoj ponudi možete pronaći veliki asortiman proizvoda za sublimaciju kao što su:\nCrne majice za sublimacionu štampu\nStalak za mobilni – kancelarijski asortiman\nOznake za stolove namenjene za sublimaciju aluminijuma


Predsjednica Republike Srpske razgovarala sa novoimenovanom direktorkom Evropske banke za obnovu i razvoj – Predsjednik Republike Srpske | Željka Cvijanović\nPredsjednica Republike Srpske Željka Cvijanović razgovarala je danas u svom kabinetu sa novoimenovanom direktorkom Evropske banke za obnovu i razvoj (EBRD) u BiH Manuelom Nesl.\nNa sastanku, kojem je prisustvovao dosadašnji direktor EBRD-a u BiH Jan Braun, razgovarano je o saradnji Republike Srpske sa ovom međunarodnom finansijskom institucijom, kao i planovima za naredni period.\nPredsjednica Cvijanović je upoznala sagovornike o aktuelnim temama u Republici Srpskoj i BiH, te reformskim aktivnostima koje se sprovode u brojnim oblastima.\nSagovornici su istakli da je dosadašnja saradnja institucija Republike Srpske i EBRD-a bila veoma uspješna, posebno kada je u pitanju podrška infrastrukturnim projektima, energetskom i bankarskom sektoru i zaštiti životne sredine.\nPredsjednica Cvijanović je izrazila očekivanje da će uspješna saradnja, kroz realizaciju zajedničkih projekata, biti nastavljena i u narednom periodu, te ocijenila da je uspostavljanje vlasti na svim nivoima u BiH neophodan uslov kako bi se moglo nastaviti sa implementacijom strateški važnih projekata.\nPredsjednica Cvijanović ovom prilikom je novoimenovanoj direktorki EBRD-a Nesl poželjela dobrodošlicu i uspjeh u radu, a njenom prethodniku Braunu zahvalnost na angažmanu tokom proteklih pet godina.


OSM Televizija - Displaying items by tag: UN\nSavjet bezbjednosti UN glasaće danas o nacrtu rezolucije u kojoj se zahtijeva tridesetodnevno primirje u Siriji radi dopremanja humanitarne pomoći i medicinske evakuacije, saopšteno je iz misije Kuvajta, koja je predsjedavajući Savjetu.\nU Njujorku se održava sjednica Savjeta bezbjednosti UN, na kojoj će biti razmatran najnoviji izvještaj generalnog sekretara UN Antonia Gutereša o radu UNMIK-a.\nPredsjedavajući Predsjedništva BiH Dragan Čović sastaće se danas u Njujorku sa generalnim sekretarom UN Antonijom Guterešom.\nIstanbul bi uskoro mogao biti pogođen ekstremno jakim zemljotresom, magnitude 7,5 ili 7,7 stepeni Rihterove skale, koji, u najgorem slučaju, može da usmrti između 70.000 i 90.000 ljudi, upozoravaju naučnici i UN.\nUN: 10.000 civila ubijeno u sukobima u Jemenu\nKancelarija Ujedinjenih nacija u Jemenu saopštila je da je u posljednje dvije godine u sukobima ubijeno oko 10.000 civila, a 40.000 ih je povrijeđeno, prenosi AP.\nDanas nova runda glasanja o generalnom sekretaru UN\nNa sjednici Savjeta bezbjednosti Ujedinjenih nacija u Njujorku, danas će biti održan treći krug glasanja za novog generalnog sekretara svjetske organizacije.Poslije ovog glasanja trebalo bi da bude poznato ko su favoriti za tu funkciju, ko će "de fakto" ispasti iz trke, ali i kako će se plasirati kandidat Srbije i nekadašnji šef diplomatije Vuk Jeremić.


Pitaj me bilo šta o EU podršci – EU Pro Plus - EU u Srbiji\nNebojsa2021-10-11T17:22:58+02:0011/10/2021|Categories: Najave događaja|\nČetvrtak, 14. oktobar u 12h\nUkoliko se bavite proizvodnjom ili preradom voća i povrća, mleka ili bilo koje druge vrste hrane i želite da svoje poslovanje unapredite i postanete konkurentniji na tržištu, pridružite nam se 14. oktobra u 12h na radionici „Pitaj me bilo šta o EU podršci“ na kojoj ćemo predstaviti program EU PRO Plus.\nEvropska unija je kroz prethodni program EU PRO pružala direktnu pomoć preduzetnicima, preduzećima i organizacijama za podršku poslovanju kako bi doprineli unapređenju održivosti i konkurentnosti preduzeća ali i otvaranju novih radnih mesta. Kako se podrška pokazala relevantnom EU će u narednom periodu i kroz EU PRO Plus program nastaviti da podržava razvoj i konkuretnost malog biznisa u 99 gradova i opština u regionima Šumadije, zapadne, južne i istočne Srbije.\nNa radionici ćete od dosadašnjih korisnika EU bespovratnih sredstava koji su podršku dobili preko programa EU PRO saznati više o veštinama koje su vam neophodne da dobijete podršku, sa posebnim fokusom na:\nKoji su najveći izazovi u implementaciji projekta?\nSagovornici koji će nam preneti svoja iskustva biće:\nPredrag Stošić iz socijalnog preduzeća Radanska Ruža doo Lebane\nJelena Janković iz radnje za proizvodnju zimnice na tradicionalan način „Nanin recept sa juga“ iz Vranja\nViše detalja o samom programu preneće nam:\nEnis Ujkanović, menadžer sektora malih i srednjih preduzeća EU PRO Plus programa\nGoran Zlatković, saradnik u sektoru malih i srednjih preduzeća EU PRO Plus programa


Vlada Srbije i Međunarodni monetarni fond objavili su u četvrtak da su postigli dogovor o četvrtoj reviziji kreditnog aranžmana, što će omogućiti Srbiji da povuče novu ratu 380 miliona evra, ali pod uslovom da do juna zakonski uredi javnu potrošnju plate zaposlenih u državnoj administraciji i zamrzne plate i penzije.\nNovi finansijski bajpas od 380 miliona evra, koliko iznosi četvrta rata stend-baj aranžmana Srbije i MMF, od juna bi mogao profunkcionisati, ukoliko Vlada Srbije ispuni nekoliko puta obećano smanjenje javne potrošnje i zamrzavanje plata i penzija. Svesni malog manevarskog prostora koji ima vlada Srbije, u situaciji globalne krize i slabijeg makroekonomskog razvoja čelnici MMF su odobrili povećanje deficita srpskog budžeta sa ranije dogovorenih četiri odsto BDP-a na 4,8 procenata.\nŠef pregovaračke misije MMF upozorava svoje sagovornike u Beogradu:\n„Dakle po našem mišljenju 2010. i 2011. godina će po našem mišljenju vrlo verovatno biti dve teške godine po srpsku ekonomiju“, poručuje Albert Jager.\nI dok uvoz i javna potrošnja stagniraju a izvoz raste, ministarka finansija Diana Dragutinović navodi da su prihodi budžeta u prvom kvartalu ove godine bili veći od prošlogodišnjih, ali ipak manji od očekivanih:\n„Sporiji rast od očekivanog u prvom kvartalu uticao je da MMF i mi sa njim revidiramo projekcije ekonomskog rasta do kraja godine i za sledeću godinu ovog puta na niže. Dakle, umesto projektovanog rasta od 2 odsto koliko smo očekivali za 2010 godinu, rast će biti negde oko 1, 5 odsto za 2011 godinu umesto četiri, revidirana je projekcija na niže na 3 posto“, istakla je ministarka Dragutinović.\nPlate u javnom sektoru će ostati zamrznute do kraja ove godine, ali će zaposlenima, penzionerima i siromašnim opštinama biti dodeljena jednokratna pomoć od 5000 dinara. Iako predviđena sredstva ne namerava da povlači monetarne vlasti novac od novog aranžmana planiraju za jačanje devizne pozicije centralne banke, jer je u poslednji mesec dana dinar značajno depresirao. Ministar ekomonije Mlađan Dinkić.\n„Sporazum sa MMF će sasvim sigurno doprineti stabilizaciji kursa dinara. Vi ste videli da je juče ( u sredu) NBS intervenisala sa 100 miliona evra, što pokazuje jasnu nameru centralne banke da se dinar ojača odnosno da se zaustavi njegova depresijacija“, kaže ministar Dinkić.\nDogovoreno da ciljana inflacija u ovoj godini ostaje na ranije predviđenom nivou od šest odsto, plus - minus dva procenta, a naredne godine 4,5 odsto, plus minus dva. Šta je prvi potez koji čeka državnu upravu. Miša Brkić, urednik u ekonomskoj rubrici dnevnog lista Politika, kaže da vlada mora doneti zakone koji će ograničiti javnu potrošnju.\n„Da će ova 2010. i 2011. biti teške godine i u skladu sa tim bi svi trebalo da se ponašaju od najviših državnih funkcionera do nas običnih građana, kada pravimo kućne budžete i funkcioneri kada prave državni budžet. Mi treba da pokažemo da se nećemo ponašati kao Grčka“, kaže Brkić.\nI dok MMF na neki način spašava državu, građani na izvesno vreme moraju zaboraviti na bolji život, kaže za RSE Saša Đogović iz Instituta za ekonomska istraživanja.\n„Svakako da se ovim potezom dalje narušava životni standard stanovništva, ali nama nije kriv MMF nego mi sami, jer smo mi u prethodnom periodu pre krize imali naduvan životni standard, koji je počivao na procenjenom deviznom kursu, domaćoj valuti i na prekomernom zaduživanju iz inostranstva i obimnim prihodima iz privatizacije. Ali kažem i podvlačim, svakako nije krivac i odgovoran MMF nego oni koji su kreirali ekonomsku politiku u ovoj zemlji“, zaključuje Đogović.\nVlasti priznaju kako neminovno mora doći do racionalizacije broja zaposlenih u javnom sektoru, ali još ne nudi rešenja. Kako obezbediti i fiskalnu odgovornost, pitanje je na koje vlada u junu mora ponuditi odgovor prihvatljiv za predstavnike MMF-a. Sledeći razgovori su već u avgustu.


Ministarstvo za zajednice i povratak - SAOPŠTENjE: Osuda paljenja kuće u Cernici\nSAOPŠTENjE: Osuda paljenja kuće u Cernici\n”Nevećinske zajednice zaslužuju jednake šanse i zaštitu, pogotovo u momentima kada je evidentan rastući trend nasilja nad njihovom imovinom. Svi dosadašnji napori da omogućimo bolju budućnost svima, u momentu bivaju obesmišljeni nakon saznanja da se pripadnicima nevećinskih zajednica na Kosovu pale kuće, skrnave groblja, neometano krade imovina”, izjavio je ministar Dalibor Jevtić povodom najnovijeg paljenja srpske kuće u Cernici kod Gnjilana.\nJevtić upozorava da se zadnjih dana i nedelja dešavaju sinhronizovani napadi nad imovinom Srba i da veoma zabrinjava inferiornost institicija i albanske intelektualne elite na Kosovu.\n”Novake kod Prizrena, Babin Most kod Obilića, Crkolez kod Istoka, Orahovac, a danas i Cernica kod Gnjilana našla se na meti ekstremista. Nasilje nad imovinom Srba i ostalih nevećinskih zajednica na Kosovu mora prestati odmah”, izjavio je Jevtić.\nMinistar je podsetio da nisu zaboravljena stradanja nedužnih civila u Cernici, kada je 2000. godine tokom napada na seosku prodavnicu poginulo troje Srba, među kojima i četvorogodišnji Miloš Petrović, kao ni napadi 2003. godine kada je ranjeno četvoro Srba, od kojih je jedan od zadobijenih povreda preminuo.\nMinistar Jevtić je istakao da novo paljenje kuće predstavlja opomenu za sve, da je krajnje vreme da se svi okrenemo budućnosti i na sasvim suprotan način od ovog današnjeg gradimo međusobno poverenje i suživot na Kosovu.


Katarina Rebrača: Nisam uzela milione - Smedia\nKatarina Rebrača: Nisam uzela milione\n18.10.2016 | 22:10\nNEKADAŠNjA manekenka Katarina Rebrača, optužena da je proneverila 37 miliona dinara iz humanitarnog fonda koji je osnovala za prevenciju raka dojke, u utorak je u Višem sudu u Beogradu još jednom odbacila ove navode tužilaštva. Kao svedoka predložila je bivšeg gradskog menadžera Bojana Stanojevića.\nOna je, između ostalog istakla da je Fondacija na čijem je čelu bila Institutu za onkologiju i radiologiju donirala 10 miliona dinara i to za rekonstrukciju prvog sprata. Prema njenim rečima, poznato joj je da je u dva navrata Institut dobio dozvolu za adaptaciju i da su u oba slučaja te dozvole istekle. Naglasila je da ne zna šta je bilo sa tim parama.


Nove Galaxy S7 informacije - IT magazin\nNakon samo nekoliko meseci od predstavljanja Galaxy S6 telefona, pojavile su se prve informacije u vezi sa naslednikom.\nUređaj o kom je reč nosi kodni naziv Lucky. Prema novim informacijama, ovaj kodni naziv odnosi se na Galaxy S7 telefon. S obzirom na činjenicu da broj 7 donosi sreću u mnogim kulturama, očigledno je zašto je Samsung odabrao baš ovo ime za svoj sledeći flagship model Project Lucky dok je još u fazi razvoja.\nLucky je primećen na još jednom benčmark testu, sada sa Qualcomm Snapdragon 820 čipsetom. Ovo nije nikakvo iznenađenje, pošto već neko vreme kruže glasine o tome kako Samsung testira novi čip. Čini se da će S820 svakako pokretati određeni broj verzija Galaxy S7, verovatno one namenjene američkom tržištu.\nPrototip telefona koji se pojavio na benčmark testu dolazi sa QHD ekranom veličine 5.7 inča, kamerom od 16 MP, prednjom kamerom rezolucije 5 MP, 4 GB RAM memorije i 64 GB interne memorije. Telefon pokreće Android 5.1.1 Lollipop.\nOvo je veći od dva modela o kojima se dosta priča u poslednje vreme. Qualcommov čipset usepo je da pretekne Exynos 7420 kao i Snapdragon 810 u single-threaded i 3D testovima. Međutim, u ostalim situacijama Exynos je na vrhu. Ne treba ove rezultate shvatati ozbiljno zato što je S820 još uvek u beta fazi. Zabave radi, Luckyjev rezultat na AnTuTu testu iznosi 65775 poena, prenosi GSM Arena.\nFinalna verzija Galaxy S7 telefona će možda imati ISOCELL kameru rezolucije 20 MP umesto 16 MP koja je na prototip uređaju. S7 će zadržati brzu UFS 2.0 memoriju, ali Samsung radi i na vraćanju microSD slota.


Ministarstvo nauke izdvojilo 11 miliona eura za projekte | Analitika - Informativni Portal\nMinistarstvo nauke izdvojilo 11 miliona eura za projekte\nMinistarstvo nauke objavilo je publikaciju o projektima koje je finansiralo u periodu od 2017. do maja 2019. godine.\nObjavljeno: 04. 06. 2019 - 15:16 Promjenite veličinu teksta: A A A\nPomenuti period obilježio je značajan broj projekata koji su od velike važnosti za napredak našeg društva. Ukupna suma finansiranih projekata iznosi oko 16 miliona eura od čega je Ministarstvo nauke finansiralo preko 11 miliona.\nBrošura sadrži programe i instrumente kroz koje je ministarstvo finansiralo projekte, kao što su: inovativni projekti, naučnoistraživački, Horizont 2020, EUREKA program, program učešća u međunarodnim infrastrukturama, IAEA, bilateralu, kao i stipendije za doktorska istraživanja. Brošura koja predstavlja krunu dvogodišnjeg rada prikazuje najbitnije informacije vezane za projekte kao što su nosilac projekta, oblast njihovog istraživanja, naziv projekta i suma koja je izdvojena za realizaciju.\nMinistarstvo nauke svake godine sprovodi brojne konkurse na kojima najbolje ocijenjeni programi dobijaju finansijsku podršku, a cilj brošure je da učini vidljivijim projekte koji se finanasiraju kroz različite instrumente ministarstva, s namjerom otvaranja novih puteva kolaboracija na nacionalnom i međunarodnom planu.\nIz Ministarstva su posebno ponosni na stipendije za doktorska istraživanja koja omogućavaju mladim ljudima da svoju karijeru usmjere ka istraživačkom radu. Povećanjem broja mladih naučnika na teritoriji Crne Gore radi se na jačanju ljudskih kapaciteta, koji su neophodni u namjeri kreiranja društva baziranog na znanju.\nMinistarstvo nauke, ističu, ostaje posvećeno podsticanju naučnoistraživačke djelatnosti, pružanju podrške dobrim i kvalitetnim idejama, kao i finansiraju onih projekata čija realizacija ima praktičnu primjenu u društvu.


RTS :: Vulin: Svi bezbednosni kapaciteti Srbije su na raspolaganju Republici Srpskoj\nPolitika Vulin: Svi bezbednosni kapaciteti Srbije su na raspolaganju Republici Srpskoj\nčetvrtak, 03. dec 2020, 13:45 -> 14:04\nIzvor: RTS, MUP\nVulin: Svi bezbednosni kapaciteti Srbije su na raspolaganju Republici Srpskoj\nMinistar unutrašnjih poslova Aleksandar Vulin sastao se u Banjaluci sa sa kolegom iz Republike Srpske Draganom Lukačem. Svako ugrožavanje bezbednosti i mira u Republici Srpskoj je ugrožavanje bezbednosti i mira Republike Srbije, a svaka nesreća koja se desi u Srbiji podjednako je nesreća i za građane Republike Srpske, poručio je Vulin nakon sastanka.\nAleksandar Vulin je istakao da Srbija i Republika Srpska imaju obavezu da sarađuju i da unapređuju svoju saradnju, saopštio je MUP.\n"Imamo obavezu da svakodnevni život i građana Srbije i Srpske učinimo bezbednijim i sigurnijim", izjavio je Vulin posle sastanka Lukačem.\n"Puno je oblasti na kojima smo zajedno, a suštinski sve može da se svede u jednu rečenicu – sve što je potrebno Republici Srpskoj, a Republika Srbija može da učini i da biće dato i obezbeđeno", poručio je Vulin.\nUkazao je da su se dogovorili da već iduće godine organizuju zajedničku vežbu specijalnih jedinica, bilo na teritoriji Srpske ili Srbije, kao i da nastave sa školovanjem i obučavanjem, da nastave sa intenzivnom razmenom svih obaveštajnih podataka o organizovanim kriminalnim grupama i pojedincima koji ugrožavaju bezbednosti građana i Srbije i Srpske.\n"Dogovorili smo se da nastavimo sa procesom školovanja, obučavanja i kada je u pitanju Helikopterska jedinica Republike Srpske, odnosno MUP-a Republike Srbije, ali i kada je potrebna obuka za bilo koju od specifičnih delatnosti koje su važne policijskim službenicima, a Republika Srbija može da je pruži", rekao je ministar.\n"Svi bezbednosni kapaciteti Srbije na raspolaganju su Republici Srpskoj. Republika Srpska je naš prioritet, a bezbednost i sigurnost građana Republike Srpske su nam važni koliko i bezbednost i sigurnost građana Srbije", naglasio je Vulin.\nNaveo je da ilegalne migracije podjednako pogađaju i Srbiju i Srpsku, kao i da one sa sobom nose brojne rizike.\n"Mi smo često svedoci da i velike i moćne zemlje koje čine EU nemaju jedinstvenu politiku kada su u pitanju migracije, a mi onda moramo da se borimo da sačuvamo svakodnevni život naših građana, da bude što je moguće manje ugrožen od posledica migratornih kretanja za koje nismo nimalo krivi i nimalo odgovorni. Tako nas je zapalo, jednostavno smo tu i sa zlom i tom nevoljom moramo da se borimo zajedno", rekao je Vulin.\n"Pretnje od terorizma nikada nisu male. Moderni svet je globalno selo u kome se svako zlo može desiti na svakom deliću planete. Ne možete ga možda ni svaki put predvideti, ni očekivati ni sprečiti, ali morate dati sve od sebe da svaki dan pripremate da to može da se desi. Tu Republika Srpska i Srbija moraju da rade zajedno", dodao je Vulin.\nLukač: Nastavljamo saradnju\nMinistar unutrašnjih poslova Republike Srpske Dragan Lukač istakao je da je "i ranije postojala veoma dobra saradnja sa ministrom Vulinom i dodao da će ona biti nastavljena naročito u oblastima imigracija i borbe protiv terorizma, borbe protiv svih vidova i oblika organizovanog kriminala."\n"Što se tiče same saradnje između ministarstava, do sada smo imali pomoć u školovanju naših kadrova na Policijskoj akademiji Srbije, ali i saradnju i po drugim vidovima između naših specijalnih antiterorističkih jedinica i Žandarmerije, koje ćemo i u narednom periodu svakako nastaviti, unaprediti kroz određene vežbe i razmenu opreme, ali svakako kroz vežbe koje će doprineti boljoj organizaciji i boljem funkcionisanju i naše specijalne antiterorističke jedinice i Žandarmerije", rekao je Lukač.\nTakođe, dodao je, da mogu da računaju na pomoć Ministarstva unutrašnjih poslova Republike Srbije kada je u pitanju obuka kadrova kroz različite vidove.\nMinistar je najavio i skoro potpisivanje sporazuma između dva ministarstva o zajedničkoj saradnji i obuci pilota i tehničara iz Srpske zajedno sa pilotima i tehničarima i Helikopterskom jedinicom Srbije.\nDeo opozicije posle sastanka: Zajedničkim snagama u borbu za izborne uslove\nVulin o prisluškivanju predsednika: Takva zloupotreba sistema nikada više se ne sme ponoviti


Blog – Page 2 – TOČAK AUTO\nTOČAK AUTO - DOBRODOSLI>\nPROMO VIDEO – Žene na muškom zadatku\nPromo video materijal , kao i promo film za naš projekat "Žena muškom zadatku" možete pogledati na : Točak Auto Team Teaser Promo film " Žene na muškom zadatku"\n“Žene na muškom zadatku”\nProjekat "Žene na muškom zadatku" predstavlja jedan kolektiv gde neverovatna energija i timski duh omogućuju da svaki dan bude novi izazov i da se svaki problem reši na najbolji mogući način. S obzirom…\nZa TOČAK GROUP 2014. godina bila jedna od najuspešnijih posebno što smo se lepo i često družili sa Vama dragi sugrađani i tu tradiciju ćemo nastaviti i u 2015 godini. Pratite naše najave…\nTOČAK GROUP kao društveno odgovorna organizacija skeće Vam pažnju na bezbednost dece u saobraćaju I ovim tekstom želimo da Vas podsetimo koliko je bitno prdržavati se pravila u saobraćaju posebno kad su…\nTOČAK AUTO na novoj adresi\nTOČAK AUTO svoje uspešno poslovanje i ulazak u 18-u godinu postojanja obeležiće otvaranjem modernog i ekskluzivnog autosalona u Zrenjaninu. Planovi za budućnost su nam izuzetno ambiciozni: najbolje pružanje usluga na teritoriji…\nPrerada putničkih vozila u VAN\nPrerada putničkih vozila u VAN !!! Ugradnja homologovanih pregrada odobrenih od strane Agencije za bezbednost saobraćaja. TOČAK AUTO DOO Nudi Vam : -Usluge prerade putničkih vozila u teretno - BRZO…


SENSES – šansa za socijalno odgovorno poslovanje – Privredna Komora Srbije\nU okviru Projekta SENSES partneri na projektu Redea and IFKA su organizovali prvi Dijalog o strategiji razvoja socijalnog preduzetništva u Dunavskom Regionu, u Zagrebu, 12. i 13. Juna 2018. Svi partneri, učesnici na projektu su prisustvovali dijalogu uz prisustvo predstavnika ministarstva zemalja partnera na projektu. Partner iz Austrije, Centar za socijalne inovacije je predstavio preporuke za razvoj preduzetništva u Dunavskom regionu i rezultate analize socijalnog preduzetništva u Dunavskom regionu koja je dala uvid u nedostatke ovog sektora. Predstavnik IFKE, vodećeg partnera na projektu je predstavila cilj dijaloga o strategiji nakon čega su učesnici imali priliku da kroz dijalog i pojedinačne radionice predlože korake za razvoj strategije.\nProjekat NewGenerationSkills se finansira kroz Intereg dunavski transnacionalni program i realizuje se u sedam država Dunavskog regiona: Mađarskoj, Austriji, Sloveniji, Češkoj Republici, Rumuniji, Bugarskoj i Srbiji. Projekat, koji se sprovodi do kraja juna 2019, fokusira se na razvoj povoljnog institucionalnog okruženja i efikasnije upotrebe potencijala mladih radi dostizanja razvojnih ciljeva i izazova u gradovima koji učestvuju u realizaciji projekta, a naročito onih izazova koji se odnose na potrebe društva i lokalnih zajednica. Predsednica Skupštine opštine Stari grad Mila Popović i predstavnica budimpeštanske Lokalne samouprave i opštine Ujbuda g-đa Ilona Molnar, svečano su 14. juna ove godine, otvorile konferenciju projekta NewGenerationSkills sa temom: „Nosioci promena: socijalne inovacije i socijalno preduzetništvo” koja je održana u Beogradu.\nPanel diskusija u kojoj su učestvovali međunarodni predstavnici projekta NewGenerationSkills vođena je na temu primera dobre prakse socijalnih inovacija i socijalnog preduzetništva. Neka od pitanja odnosila su se na unapređenje nacionalnih okvira za podršku u razvoju socijalnih inovacija i socijalnog preduzetništva, kao i faktorima njihovog uticaja na razvoj privrede.\nU okviru konferencije predstavljene su aktivnosti projekta SENSES-Razvoj socijalnog preduzetništva u Dunavskom regionu koji ima za cilj razvoj strategije i akcionih planova namenjenih sektoru socijalnog preduzetništva na nivou Dunavskog regiona. Predstavnicima Omladinskog kampa je predstavljen i koncept onlajn treninga namenjenog socijalnim preduzetnicima koji je namenjen razvoju poslovnih veština u oblasti marketinga, finansija, upravljanja ljudskim resursima i prodaji.\nUčesnici međunarodnog Omladinskog kampa, na kraju konferencije organizovane 13.-14. juna, predstavili su svoje inovativne ideje iz oblasti socijalnog preduzetništva tokom finalnog dela konferencije.


Vučić potvrdio: Srbija kupila „Pancir S“ (video, foto) - Sputnjik Srbija\n01:26 13 April 2021\nVučić potvrdio: Srbija kupila „Pancir S“ (video, foto)\n14:45 25.10.2019 (osveženo 15:09 25.10.2019) Preuzmite kraći link\nJedan sistem „Pancir S“ smo naručili i kupili i mi ga uskoro očekujemo u našoj zemlji, izjavio je predsednik Srbije Aleksandar Vučić tokom obilaska tog i protivraketnog sistema S-400 na aerodromu u Batajnici.\nPrema njegovim rečima, „Pancir“ je fantastičan sistem, koji gađa sve leteće objekte, posebno dronove i krstareće rakete na daljini do 80 kilometara, sve vidi i vrlo je teško ometati njegov radar, jer ima mnogo raznovrsnih šifri i mnogo različitih pristupa.\n„Naši ljudi su presrećni, obučavaju se i ja očekujem da u narednih mesec ili dva, oni mogu i na takvim krstarećim raketama i na malim bespilotnim letelicama, koje su veoma opasne za protivavionske sisteme, da pokažu svoje ubitačno dejstvo na vežbi u Srbiji“, rekao je srpski predsednik, piše u saopštenju Ministarstva odbrane Srbije.\nPredsednik se osvrnuo i na ruski sistem S-400 koji je zbog vežbi „Slovenski štit“ dopremljen iz Rusije u Srbiju, ističući da kada bi Srbija imala dva diviziona S-400, niko nikada ne bi nadletao Srbiju, niti bi na to pomislio.\nPredsedniku Srbije uručena maketa ruskog sistema „Pancir“\n„Na 600 kilometara vidite sve, gađate već na 380 kilometara i nije slučajno najbolji sistem na svetu. Ja nisam verovao, a video sam malopre kako nam je manje od pet minuta bilo potrebno da uništimo sve ciljeve, 14 avio-formacija je napadalo Republiku Srbiju i u pravom smislu, oni su obeležavali ciljeve i uništavali. Interesantno je da jedna raketa, kada gađate, 98 odsto pogađa taj cilj, a ti sistemi obično ispaljuju dve rakete na jedan cilj, a tu je 99,99 odsto i tu nema promašaja“, istakao je predsednik Vučić.\nOcenjujući rad oba sistema, Vučić je rekao da se radi „o strašnim oruđima“.\nS-400 u Batajnici\n„Kada ljudi pitaju da li bismo voleli — voleli bismo mi u ovom trenutku, jedino kad bi nam Rusi ostavili, drugačije ne možemo sebi da priuštimo S-400. To su sistemi koji vam garantuju bezbednost i sigurnost za vaš narod i za vašu zemlju, za generacije koje dolaze i ako to sebi jednog dana budemo mogli sebi da priuštimo, moći ćemo, ali dramatično jačamo i ja sam zahvalan našim ruskim prijateljima što to primećuju“, naglasio je predsednik Vučić.\nPrema njegovim rečima, „drastično jačamo vojne kapacitete, mala smo zemlja, nedovoljna jaka, ali smo mnogostruko jači nego što smo bili“.\nRuski sistem „Pancir“\n„Sa ’Pancirom‘ koji dolazi to su velike stvari za nas. Molim vas da pogledate srpske vojnike da vidite kako su nasmejani i koliko su srećni zbog svega što su videli. A oko S-400, kada smo ušli u kabinu — odatle branite celu zemlju. Neverovatna moć, neverovatna snaga i ja čestitam još jednom i našim ruskim prijateljima što su uspeli da takve sisteme stvore i mi mnogo učimo od njih, mnogo toga smo naučili“, zaključio je Vučić.\nVežbe ruske i srpske vojske u Batajnici


Na brodu našli i ekstazi i novac - Vijesti.me\nIstraga nakon zapljene više od pet tona kokaina nedaleko od Venecuele\nNi juče, međutim, nije zvanično saopšteno da li je utvrđeno za koga su crnogorski državljani prevozili drogu tim plovilom, zaplijenjenim prije tri dana u teritorijalnim vodama Arube Edit\n32513 pregleda 25 komentar(a)\nJelena Jovanović 28. februar 2020, 08:58\nOsim oko pet tona kokaina, holandska policija na brodu “Aressa” pronašla je i 50.000 tableta ekstazija, eure, dolare, pišu tamošnji mediji.\nTamošnji mediji, međutim, pozivajući se na izvore iz istrage - objavili su da je na Aressi uhapšeno više od 15 osoba, među kojima i 11 crnogorskih građana - članova posade...\nObjavili su i da prvi rezultati istrage ukazuju da je u šverc droge vrijedne više od 250.000.000 eura umješan kartel koji u Venecueli vode Kolumbijci Alex Saab i Alvaro Pulido, zvani Cuchi, koji se ranije zvao German Rubio.\nAlex Saab(Foto: expresa.me)\nPrema saznanjima “Vijesti”, među jedanaest uhapšenih državljana Crne Gore su Podgoričanin Andrija Mugoša (30), Kotorani Nikola Markić (29), Mihailo Đorđević (58), Tripo Biskupović (37), Vasko Radonjić (50) i Vidoje Latković (42), Baranin Dragan Mašanović (46), Novosađanin crnogorskog porijekla Nikola Martinović (42) i Dragoljub Živković (67) sa Cetinja.\nNeki od uhapšenih članova posade(Foto: Printscreen)\nPortal expresa.me objavio je da tamošnje vlasti vjeruju da je zaplijenjeni ekstazi proizveden u laboratoriji na poluostrvu Paraguana, u provinciji Falkon.\nExpresa.me prenosi da je u Venecueli, gdje je “Aressa” zadnji put pristala, ekonomija u slobodnom padu, da je korupcija uobičajena pojava i da američke vlasti za istragu trgovine narkoticima, vjeruju da su visoki venecuelanski zvaničnici znali za pretovar kolumbijskog kokaina.\nPrema najnovijim podacima, narko dileri koji u Kolumbiji nabavljaju kokain “na veliko” - bijeli prah plaćaju dva dolara po gramu, dok ga u evropskim državama prodaju i po 100 eura.\nIz crnogorske policije ranije je nezvanično saopšteno da je kokain namijenjen evropskom tržištu i da bi, samo za prodaju kompletnog tovara bilo uzeto više od 250.000.000 eura.\n“Ukoliko bi ga rasparčavali, to bi iznosilo milijarde...”\nNarko klan uhapsili su prije tri dana pripadnici Mornarice Holandije, nakon što im je dojavljeno da je droga na brodu.


Niška televizija » Zajedno za Srbiju: Nedovoljno informacija o legalizaciji (VIDEO)\nObjavljeno 24.01.2014. 16:30\nU Nišu postoji oko 30.000 nelegalno sagrađenih objekata. Od novembra, kada je na snagu stupio novi zakon, Zahtev za legalizaciju podnelo je 2000 građana – kažu u Centru za izdavanje građevinskih dozvola. U stranci “Zajedno za Srbiju“ ocenjuju da je ovakav skroman odziv rezultat, kako nedovoljne informisanosti vlasnika tako i činjenice da gradska vlast, još uvek nije utvrdila cenu legalizacije.\nRok za podnošenje zahteva za legalizaciju ističe 29. januara, a građani još uvek nemaju dovoljno informacija o celoj proceduri, ističu u stranci „Zajedno za Srbiju“.\nZbog nedovoljne informisanosti o postupku legalizacije, stranka „Zajedno za Srbiju“ ocenjuje da je građanima trebalo dati više vremena, kako bi došli do neophodnih podataka i dokumentacije, jer u protivnom mogu izgubiti ovo pravo. U prilog tome, kako ističu je i podatak, da je naprimer, u Leskovcu podneto 220 zahteva, a da Grad ima 11.000 nelegalno sagrađenih objekata.


Udruženje mladih za spoljne poslove u Minhenu organizovalo onlajn diskusiju sa šefom Misije Evropske unije za vladavinu prava, Lars-Gunnar Wigemark - Vesti - EULEX - European Union Rule of Law Mission in Kosovo\nUdruženje mladih za spoljne poslove u Minhenu organizovalo onlajn diskusiju sa šefom Misije Evropske unije za vladavinu prava, Lars-Gunnar Wigemark\n07. juni 2021. god.\nUdruženje mladih za spoljne poslove sa sedištem u Minhenu organizovalo je onlajn diskusiju sa šefom Misije Evropske unije za vladavinu prava na Kosovu (EULEX), koja je bila usredsređena na vladavinu prava.\nUdruženje mladih želelo je da iz perspektive Misije EU za vladavinu prava stekne uvid u vladavinu prava na Kosovu, izazove i posao koji se u ovoj oblasti obavlja.\nWigemark je započeo diskusiju uvodom u misije Zajedničke bezbednosne i odbrambene politike (ZBOP), napominjući da je EULEX najveća ikada raspoređena misija ZBOP.\nJedna od tema koje se šef EULEX-a takođe dotakao bilo je robusno nadgledanje pravosudnog sistema, koje čini mandat EULEX-a prilično jedinstvenim. Uprkos izazovima koje je COVID-19 prouzrokovao širom sveta, Wigemark je ponosno objasnio kako je Misija uspela da ostane operativna i ispuni svoj mandat.\nUčesnici su takođe želeli da saznaju više o saradnji među različitim misijama ZBOP. Wigemark je objasnio da su, iako svaka misija ZBOP ima jedinstveni mandat i deluje nezavisno jedna od druge, komunikacija i saradnja među misijama odlične po raznim temama, uključujući sajber bezbednost.\nU zaključku, Wigemark je govorio o mladima sa Kosova, pohvalivši ih za njihovo poznavanje stranih jezika i njihovu usredsređenost na obrazovanje i zapošljavanje.


BRNABIĆEVA: Penzioneri neposlušni, kazne od 150.000 dinara za one koji izlaze (VIDEO) - Naša Borba\nBRNABIĆEVA: Penzioneri neposlušni, kazne od 150.000 dinara za one koji izlaze (VIDEO)\nPremijerka Srbije Ana Brnabić najavila je usvajanje dodatnih mera zbog građanske neposlušnosti u vezi sa nepoštovanjem mera propisanih uvođenjem vanrednog stanja.\nPremijerka Srbije Ana Brnabić najavila je da će svi koji prekrše samoizolaciju biti novčano kažnjeni u iznosu od 150.000 dinara.\n„Penzioneri nisu poslušali naš apel i sve u svemu smo se na sastanku kriznog štaba svi složili da je situacija u vezi sa građanskom disciplinom zabrinjavajuća“, rekla je premijerka i najavila sednicu Vlade na kojoj će se usvojiti dodatne mere.\n„Ovo što danas vidimo na ulicama Beograda, a slično je i u drugim, da je gužva veća nego uobičajna, radnih, normalnih dana… Penzioneri nisu poslušali naše apele, preklinjanje da budu u kućama i veliki broj ih je na ulicama, u bankama, na šalterima javnih službi“, rekla je Brnabić na pres konferenciji u vladi nakon sastanka „zdravstvenog“ kriznog štaba.\nZato će vlada na sednici usvojiti dodatne mere, zbog takve situacije.\n„Pre svega, dodatno ćemo pooštriti mere za rad kafića i restorana, odnosno broj osoba koje mogu da budu u kafićima i restoranima, ali nije namera da organičimo po broju ljudi, jer može se imati mali kafić, pa je gužva i sa manje od 50 ljudi. Usvojićemo mere po kvadratnom metru po osobi“, rekla je Brnabić.\nZatvaraju se šalteri javnih službi, lekovi na listi zabrane izvoza\nPrethodni tekstNOVI SAD: Uhapšen zbog širenja panike\nSledeći tekstZDRAVLJE GRAĐANA NA PRVOM MESTU: Sve izborne radnje odložene dok ne prođe vanredno stanje